
UMJESTO PREDGOVORA 


U mojem ormaru je mnogo knjiga. Često ih 
posuđujem. Neke i ne dobijem natrag. Biva i tako 
da mi čitači umjesto moje, donesu neku drugu knji¬ 
gu. Kad sam jednom premetala po knjigama, našla 
sam neku bilježnicu. Bila je u modrim koricama. Po¬ 
čnem je prelistavati. Mladom rukom bile su ispisane 
stranice. Pisala ih djevojčica koja je živjela pred 
mnogo godina ... To se vidjelo po datumu. 

Kako je došla modra bilježnica među ove knjige? 
Ne znam. Pročitala sam sadržaj. Htjela sam je vra¬ 
titi. Ali kome? 

Odlučila sam da bilježnica postane knjigom. Evo 
je, ona je tu ... 

Tako će doznati i druge djevojčice kako je ži¬ 
vjela neka nepoznata djevojčica, imenom Dar ka. 

i ! i 


* 


H;,r . * 





U lipnju 19 .. 


No, eto, svršila sam četvrti razred i upravo na* 
vršila četrnaestu godinu svoga života. Tako sam 
ponosna i sretna! A tek moji roditelji! Draga moja 
mamica briše suze, a ja se pričinjam kao da ih ne 
vidim — samo se nasmijem i čvrsto je zagrlim. 
Tata opet naširoko pripovijeda kako je svršila nje¬ 
gova »mala«, koliko ima odličnih i koliko vrlo do¬ 
brih. (Onaj dobar iz ručnoga rada i crtanja uvijek 
mudro prešuti!) Primjećuje da je trebalo biti sve 
odlično, no neke gospođe ne dijele »iz principa« 
odličan. Molim, to je tatina riječ! 

Ove dane je kod nas mnogo veselije nego 
obično. Mama nema tako zabrinuto lice i ne gleda 
čudnovato u tatu. Moj tata je boležljiv već dugo, 
i ja sam se posve na to priučila. Čudim se mami, 
vidi da je uvijek jednako — ona je tako silno ra¬ 
zborita i pametna, — pa ipak! — Hvala Bogu, sada 
sam jednom i ja glavno lice u našem domu. Dobila 
sam i ja riječ, štoviše, smijem uložiti i kakav »veto«. 
Sad mi je zbilja krasno ... 

* 

Juče sam čula nešta iz razgovora mojih rodi¬ 
telja: svjetovali se kakvo bi veselje priredili »dje¬ 
tetu«. Tata je nabrajao više prekrasnih stvari, na 
primjer kakvu knjigu, mali stolić kraj kreveta (o 
kako ga želim — za svoje najmilije knjižice!) ili 

iednu lijepu veću sliku - srce mi je kucalo od ra¬ 
dosti i najvoljela bih tatu poljubiti u onaj njegov 
čuperasti brk! Onda sam čula mamin uzdah i tihi 
gl as - _ Bože moj, kakvo si ti dijete, kako lako 
zaboravljaš svu zbilju. Sada trebamo sav novac za 
tebe, za tvoju... (daljnu riječ nisam čula) im tvoj 
oporavak. To je sada prvo i najvažnije. Osjetila 
sam kako me nešto steže u grlu. Bilo mi je zao 
sebe, i bilo mi je žao tate, a gotovo najviše mame. 
Kako joj je glas drhtao dok je to govorila! ^ 

Kad sam ušla u sobu, mama je imala rupcic na 
očima, a tatina ruka je počivala na njezinu ramenu. 

* 

U četvrtak je naše društvo imalo posljednju 
sjednicu. Održale smo je na starom mjestu, u našoj 
dragoj školskoj sobi. Odlučile smo da se i u nared¬ 
noj školskoj godini ovdje sastajemo: kako bi mi 
bez naše sobe?! 

Olga je čitala izvještaj o našem radu u ovoj 
godini. Bile smo radosne da je nekoliko naših šti¬ 
ćenika imalo i koji lijepi dan u svom teškom ži¬ 
votu. Moramo nastaviti naš rad, jer kako da napu¬ 
stimo naše starce i onu jadnu obitelj s daleke 
periferije? 

Onda — divan čas! — iznenadila nas naša ra- 
zrednica: »Došla sam da vas jednom vidim na oku¬ 
pu, mile moje djevojčice.« 

Gospođa je sjela, zamislila se i kazala nam po¬ 
sve tiho: »Ponavljam ono što ste toliko puta od 
mene čule: ova škola bila je vaš drugi dom, ona 
vam to i dalje ostaje. Dođite u nju kadgod vam 

srce zaželi. Vrata ova biće vam uvijek širom otvo¬ 
rena.« 

* 


Nastavljam uveče, jer me trebala mama u ku¬ 
ćnom poslu. 


* 


Težak, vrlo težak bio je naš rastanak. Mi, dje¬ 
vojčice, mnogo smo se volile. Budno smo pazile da 
budemo što bolje jedna drugoj i nikada se u nas 
nije čula kakva gruba riječ! 

Hoće li u našoj novoj, drugoj školi biti ovako- 
vih djevojčica? I ovakova gospođa? 

Kako smo postale dobre uz nju i koliko smo 
naučile! Poznamo čitavu našu domaću književnost, 
sve najljepše pjesme i pripovijesti mi smo pročitale. 
Mnogi i ne slute, kako smo mi silno obrazovane 
djevojčice! 

* 

Olga je otišla s kolonijom na more. Mnogo će 
mi nedostajati. Svaki dan smo bile zajedno. Nikad 
nam nije bilo dosadno. Imale smo toliko važnih 
razgovora i planova, a bilo bi vrlo potrebno da 
smo i preko praznika jedna uz drugu — no, ko¬ 
načno, čovjeku je nužan i odmor. To je prvi put 
da se na dulje rastajemo — u osam godina našega 
prijateljstva. 

More, naše more! To će biti silan doživljaj za 
Olgu. Molila sam je da mi u bočici donese malo 
mora. 


* 

Ove dane nijesam ništa upisivala u svoj dnev¬ 
nik. Bilo je mnogo posla. Imali smo veliko spre¬ 
manje. Naravno, o tom i nema što pisati. 

* 

Nekoliko dana bila je kod nas naša prijateljica 
Marica. (Njezin otac je otputovao po službenom 
poslu). Ona nije s nama išla u istu školu, i kasnije 
smo je upoznali. To je bilo slavno vrijeme! 

Svi se čude kako se izvrsno razumijemo, a vele 
da je između nas velika razlika. Već i vanjština nam 
je oprečna: ona je mala, tamna, okretna i živa. Moja 
mama je vrlo voli, samo je često opominje da ne 
kaže glasno sve što misli, jer ima ljudi kojima bi 
se to krivo učinilo. No Marica se samo veselo na¬ 
smije i veli: »Znaš, mamice, (tako ona govori mo¬ 
joj majci) to ti leži u mom karakteru.« Mama voli 
moje obje prijateljice, Olgu i Maricu, i cijeni ih, 
jer su one dobre i pametne djevojčice, a za mene 
kaže da sam upravo kao i tata: fantast, koji misli 
na ono čega nema i neće biti. 

Dakle: mama i Marica kontra tata i Darka. 

* 

Nešto moram posebno napisati o Marici. Bile 
smo na šetnji. Na povratku zahladilo je, a ja sam 
bila bez ogrtača. Moja razborita Marica, naravno, 
ponijela ga. Meni je postalo hladno. M'arica je sta¬ 
vila svoj ogrtač preko mojih ramena i rekla: »Ti 
bi mogla oboljeti, a što bi onda tvoja mama?« 

Mnogo mislim na tu zgodu. 

* 

Tata ima opet jače boli. Mama je odlučila da 
idem na neko vrijeme k tetki na selo. Veli da se 

moram dobro odmoriti za rad u budućoj školskoj 
godini, a biće dobro i za tatu da odem, imaće više 
mira. Vrlo se radujem selu, ali mi je teško ostaviti 
tatu. Tko će sada s njim govoriti o našoj divnoj 
budućnosti? 

Udesili smo tako: ja ću biti učiteljica. Dobiću 
mjesto u lijepom seocu, (volila bih naše Zagorje), 
imaću mnogo, mnogo male djece, dražesne djevoj¬ 
čice u narodnoj nošnji! Mama će se brinuti za kuću, 
a tata će kod mene urediti svoju rezbarsku radio¬ 
nicu. Imaće mir i čisti uzduh, a ja prekrasan rad: 
uzgajati djecu svoga naroda, u njima probuditi lju¬ 
bav za tu divnu našu domovinu. 

Već smo uredili i moju malu sobicu. Sve će u 
njoj biti bijelo i svijetlo. Na stoliću biće uvijek 
cvijeća, najvoljela bih bijele ruže, no ne znam ima 
li ih u mom seocu. 

Da, tata će mi izraditi krasnu kutiju i dobiću 
bravu s ključićem, to će biti za moje bilješke — 
ja ću sve, sve pisati što god doživim. 

* 

Za koji dan putujem tetki na selo. 

Sve je već priređeno. Mama je tako brižna i 
nježna kao da ću u daleki svijet. Opominje me da 
se čuvam, da ne lutam po šumama i da ne polazim 
sama na kupanje. Tata se samo smješka i veli da 
sam dosta velika, da već ne treba takvih savjeta. 
Mama mu odvraća u smijehu: »Da, da, i ti si velik 
— pa eto —« 

Marica je donijela lijepo uvezanu knjigu, pri¬ 
povijesti od Turgenjeva što mi je poslao njezin 
ata. To će biti divan drug na ljetovanju. 

Ona ostaje sad bez mene i Olge, no ipak će 
dolaziti k mojim roditeljima. Tata će joj pričati 
svoje pustolovine — što je on sve izmislio dok je 
bio dječak! Višeput mi je posve nevjerojatno da je 

r on uistinu moj tata. 

Samo da ozdravi dok se vratim. 

* 

Umorna sam i kasno je. Danas sam bila žalosna. 
Kod večere se mamine oči svaki čas napunile su¬ 
zama. Tata je bio ozbiljan. 

Sutra ranim jutrom odlazim. 

U srpnju 19.. 

Već sam kod tetke Ane. Ona je krasna krupna 
žena s tamnim očima i jako bijelim rukama. Do¬ 
čekala me svečano i vrlo srdačno. Da, a prije, već 
na stanici, pozdravio me stric Leo. On je veliki 
veseljak, nikad ne znam misli li ozbiljno — ili se 
samo šali. Kočijašu Imbri je rekao: 

»Ponesi kovčege gospojice Darke«. Malo sam 
se zarumenila i gledala stričevo lice — bilo je sa¬ 
svim ozbiljno. 

Pošli smo prema kolima. Nikad nijesam vidjela 
tako lijepe konje. Imali su sjajnu dlaku, nogama su 
nemirno poigravali kao da se spremaju na ples i 
gledali me pozorno svojim pametnim očima. »Ja¬ 
mačno su prepoznali gospojicu Darku«, nasmije se 
Imbro. Uspela sam se na kola. Takvih u gradu ne 
vidim. Visoka su i svijetlo obojena, na njima se 
vozi stric u lov. 

Konji nas jedva dočekali i pojurili po lijepoj 
cesti. To mi je od svega najmilije — ovakva brza 
vožnja na visokim kolima, a lice izvrženo suncu i 
svježem zraku. Iz kućica istrčala djeca i radoznalo 
gledala u nas. Valjda su pitala tko se vozi na »Za¬ 
stavu«. (Tako se zove posjed moga strica). Stric je 
djeci domahivao šeširom, a ja sam im odzdravljala 
desnom rukom, srdačno, ali i otmjeno — i držala 
sam se čitavo vrijeme vrlo uspravno. Stric veli da 

svaka kola traže drugu pozu — nijesam upravo si¬ 
gurna da li je moja bila prema ovim kolima, no, 
glavno, ja sam se osjećala prekrasno! 

Brzo smo se provezli selom, a onda su konji 
usporili korak, ulazili smo u šumu. Nad našim gla¬ 
vama širile se krošnje starih hrastova, pticice le¬ 
pršale s grane na granu i veselo cvrkutale. Stric me 
raspitivao o školi, o našem domu, naravno imala 
sam isporučiti toliko pozdrava — no to se vrlo lako 
zaboravi... Pred tetkom ne smijem učiniti takav 

Onda smo skrenuli uz gaj samih breza. Molila 
sam strica da stanemo začas ovdje. Tu je bilo po¬ 
sve tiho. Stabalca breza bila su vrlo nježna, a sre- 
brnasto lišće je podrhtavalo i treperilo. Odmah sam 
znala da će to biti moje najmilije mjesto u toj ve- 
liko i šumi. I čudno: kako nijesam prije, prošli go- 
dina, opazila milu ovu brezovu šumicu. Rekla sam 
to stricu. On se nasmijao i veselo mi odgovorio. 
»Mnogo toga ćeš ovaj put zapaziti, a ipak se nije 
ništa kod nas promijenilo, no ti, Darka, ti si se 
promijenila, prestaješ biti mala djevojčica«. 

Vozili smo se dalje i već smo stigli do rijeke. 
Čulo se zapljuskivanje vode, krikovi, pjesma, lavež 

pasa, zviždanje. . _ , 

»To su naši Indijanci na svojoj Rio Grande«, 
smijao se stric. »Imaćeš dosta društva. Tu su Fra- 
novi prijatelji, slavni mali maturanti«. 

Nijesam bila ni najmanje ushićena. Znam vec 
kako je teško s takovim dječacima. Oni su mnogo 
umišljeni na svoju mudrost, a uistinu nijesu ništa od 
nas pametniji. I govore mnoge gluposti. 

Nijesam bila više tako raspoložena kao prije. 
Ovi dječaci što se toliko deru pokvarili su mi ve¬ 
selje. Mislila sam kako bi lijepo bilo da je ovdje 
Marica, da zajedno lutamo šumom i da zajedno pli¬ 
vamo po ovoj lijepoj i mirnoj rijeci. 

Opet smo naišli na jedno krasno mjesto. Nad 
rijekom, na malom brežuljku tamnile se omorike i 
silno su mirisale. Odmah iza njih je provirivao dom 
strica i tetke. Na zabatu krova vijorio se modar 
barjak s jasno crvenom zvijezdom u sredini. 

Mteni je zakucalo srce i prihvatila sam stričevu 
ruku: »Striče Tomo, pa tko vam je došao u goste, 
da ste izvjesili barjak?« 

»Gospojica Darka!« 

Bila sam vrlo ponosna i sretna. Iščeznuo je prvi 
neugodni dojam što ga je u mojoj duši proizvelo 
vikanje dječaka na njihovu Rio Grande. 

Konji se lagano uspinjali, a za nama su već do¬ 
jurili dječaci. Pozdravila sam se najprije s Franom. 

»No ja sam mislio da si veća, jer ovo je Tebi u 
čast (pokazao je rukom na barjak) i da si nekakva 
gospojica, a još su ti ostale pletenice na vratu«. 

Oćutjela sam kako mi krv udara u lice. 

»A Tebi je ostao još tvoj dugi jezik.« 

Onda smo se svi smijali. 

Mislim da se njegovim prijateljima sviđao taj 
odgovor. Jamačno će me poštivati i vidjeti da 
netko može biti gospojica i s pletenicama. 

Pred »Zastavom« su nas već čekali svi domaći. 
Dobila sam mnogo cjelova i mnogo upita o puto¬ 
vanju. 

nr.pt sam bila vrlo ponosna, jer sam znala obi- 
fai ?uučr.ae i tako se dožebuiu samo na.m.t,,. . 
najpoštovaniji gosti. * 

u tetinom je domu jako udobna Svaki dan se 

Sabiram 0 ° A “ £££%> - doS gosti, 

a i mami bilo bi^ previ e poj o služinčadii 

Sa" .a družina«. Bila sam — tko 

STSaleSSTa oni W » ^r, i »aUam 

TstafoMaJ jSSSStfSVSeda. Meni 

le to „ obi no'ivida. Dogodi se da je gotovo sva 

družina kod stoia. Onda stric donos, vma a t ta 
h et Lt rSS V "SerSama dlieii 

redom^hranu. 5 Kad sam ja ovdje onda Jo, sm,.em 

j . , riprlala sam u tetino lice. Bilo je 
lijepo- Micika je sjela pokraj 

mene. Sva se zažarila i sretno se smješkala. Ona 
obožava tetu i strica i veli da su joj to drugi rodi¬ 
telji. Objed je prošao mirno i svečano, samo su 
dječaci kojiput što zašaputali ili se malo gurnuli. 
Čini se da se to mene ticalo, no ja sam se pričinjala 
kao da ništa ne vidim. (Takovim malim dječacima 
mora se koješta oprostiti.) — Uveče bila je za me¬ 
ne priređena postelja u sobi za primanje. Tu sobu 
nazivamo ukratko: salon. Bila sam vrlo obradovana. 
Ova soba je sva u svjetlijim i tamnijim zelenim bo¬ 
jama; ima mali zatvoreni balkon. U salonu visi go¬ 
lema tetina slika. Izradio ju je jedan naš umjetnik 
dok je bio gost na Zastavi. Teta je u modroj haljini 
s velikim krznom. Silno je dostojanstvena. Kao 
plemkinja iz prošlog stoljeća. 

Kad sam ostala sama i spremila se za spavanje, 
sjetila sam se svoga doma. Molila sam se Bogu za 
oca, za majku i bila sam jako žalosna. Ipak, bilo 
bi bolje da nijesam otišla! Obuzela me za njima 
takva čežnja da sam zaplakala ... 

Kasno sam se probudila. U kući bilo je već sve 
živo. Došla je Micika i donijela mi zajutrak. Sav 
salon je zamirisao po finoj kavi. Maslac je bio po¬ 
sve svjež, a med se žutio u lijepoj posudi. 

»Izvolite, gospojice Darko, i bilo vam prijatno!« 

Micika je dignula zastore i mnogo sunca, mno¬ 
go divnoga uzduha ušlo je k meni. 

»Dječaci vam poručuju, ako želite s njima na 
rijeku da se požurite«, rekla je Micika. 

Naravno da sam se požurila! 

Neizrecivo volim mirne, široke vode. Volim od¬ 
raz sunca u onim lakim valovima, volim ptice što 

kruže nad blistavom površinom, volim saš i trstiku 
koju zanjiše vjetar što dolazi iz šume. Volim sje- 
djeti na obali i čitati lijepu knjigu, (sada ce ici sa 
mnom moj Turgenjev!) volim ležati na travl 
jeku, osluškivati šum vode, krikove i pjev pt ca i 
gledati u visini čudnovate oblike dalekih oblaka. 
Volim kleknuti uz rijeku i zahvaliti Bogu za sva 

d 0 b Da„ k a°s ia S am' plivala s dječacima. Mislim da sam 
uvelike porasla u Franovim očima. 

»Gle, gle, tko bi mislio da naša gradska gospo- 
iica tako dobro pliva!« 

Ovo je bila odveć velika pohvala, jer ja mjesam 
dobar, ni brz plivač, samo dosta ustrajan. 

»Kakvo ime da tebi dademo?« upita Franov 
drug _ »na Rio Grandu nije bilo žena«. 

»Ja ću biti dječak kao i vi!« 

»I nećeš se bojati opasnosti?« 

»Opasnosti? Za mene toga nema. Nikad ni jesam 
bila kukavica. (Sama ipak ne bih tako daleko pli¬ 
vala po našoj Rio Grande!) 

Prijateljstvo je bilo sklopljeno. 

* 

Bili smo na izletu. Nas troje. No ovajput ni- 
iesam bila dječak — to vrijedi samo za rijeku. Bila 
sam »mis Dari«. Uvijek nešto izmisle, ti mali matu¬ 
ranti! * , , 

Prošli smo veselo kojih šest kilometara. 

»Čuješ, s tobom se dade hodati, mjesi dosadna 
i ne zaostaješ«, reče Fran. 

Bilo mi je drago, što su pronašli da sam im do¬ 
bar drug i odgovorim: 

»Sad vidiš, Frane, kakvo krivo mišljenje imate 
vi dječaci o nama«. 

Uspeli smo se vrlo visoko. Neopisivo lijep vidik. 
Daleko — tamne šume, još dalje — plavi obrisi go¬ 
ra, smeđe oranice, bijele ceste. A po svim brežulj¬ 
cima male crkvice! Otvorili smo naše naprtnjače i 
izvadili fine zalogaje. Bilo mi je slasno kao nikad 
prije. Dok smo ručali, mislila sam kako bi Mlarica 
uživala u ovim pilićima i hvalila brižnost moje tete. 

Vraćali smo se uz mnoge male kućice i male ve¬ 
sele vrtiće! Po prostranim dvorištima trčala živad, 
psi su lajali, blago je ulazilo u svoje staje, djeca 
se igrala po jarugama, kola polako odmicala ce¬ 
stom. Pozvali nas u jednu kućicu koju je Fran do¬ 
bro poznavao. Seljakinja nam donijela mlijeka i ku¬ 
kuruznog kruha. Ogledala sam se tim malim do¬ 
mom. Visoke postelje kao hrpe napadaloga snijega, 
zidovi svijetlo-modri, klupe lijepo izrezbarene. Pri¬ 
povijedala sam prijaznoj seljakinji o svom domu i 
kako ću za četiri godine i ja živjeti u ovakvoj ku¬ 
ćici. Povjerila sam joj da ću biti učiteljica i da će 
sa mnom biti moj otac i majka. 

»I neće vam biti žao za gradom?« upita ona. 

»Ne, ne, ja volim selo, volim ovu slobodu i vo¬ 
lim puno, puno djece.« 

Kad smo ostavili ovu dragu kućicu, činilo mi se 
đa sam ja mnogo starija sestra Franu i njegovu 
Prijatelju, činilo mi se kao da sam već uistinu uči- 
e jica i da prolazim svojim selom. 


2 

Teta me upitala, imam li možda kakovu zelju, 
skoro će biti blagdan. Rekla mi neka nešto lijepo 
smislim za taj dan. Nijesam trebala ništa smišljati. 
Molila sam tetu da mi dopusti da pozovem Maricu 

preko blagdana na Zastavu. 

»Dakle, to je tvoja želja! Veselim se da ti je 

mogu ispuniti. Poslaćemo brzojavku«. 

štoviše! Teta mi kazala da pođem pred Maricu 
do stanice gdje mora prelaziti u drugi voz. 

Kako će se moja mala prija iznenaditi! I onda 
ćemo zajedno putovati biće to prekrasno 

U kolovozu 19.. 

Sada sam opet sama s dječacima. Marica se vra¬ 
tila kući — o kako smo divno sprovele! Teta i stric 
je zvali Marjanka, to je njima ljepše. I silno su je 
zavoljeli. Odmah sam znala da će tako biti. Osobito 
je teta u njoj uživala. 

»Meni se čini, Darka, da je tvoja mala prijate¬ 
ljica mnogo razboritija od tebe«, govorila je teta 
i gledala me ozbiljno svojim lijepim, tamnim očima. 

Da, da, to je istina, živa istina! Pa ipak, na na¬ 
šem putovanju bila je Marica upravo takva kao i 
ja. Neprestano smo se smijale. Već prvi naš susret 
na stanici: Marica je izašla iz voza s otečenim li¬ 
cem, bila je smiješna! Pošle smo u voz kojim ćemo 
se odvesti u naš kraj. Tu smo opet naišle na takve 
suputnike da smo se neprestano smijale. Maričina 
oteklina postajala sve manja. U našem odjeljku nije 
nam se odveć sviđalo pa smo tražile ljepši i udo¬ 
bniji. Sve je bilo zauzeto, samo u jednom sjedjela 
dva stara gospodina. Činili se vrlo ugledni. Tu smo 
ušle. Isprva smo šuteći promatrale naše susjede i 
tiho im se divile. Imali su divno prstenje, nikada 
još nijesmo vidjele na muškim rukama ovakav 
ukras! Počele smo i glasnije razgovarati i opet nam 
je bilo toliko toga smiješno! Jedan od gospode nas 
mrzovoljasto gledao i povukao se sasvim u kut. 

* 

Drugi — prijazniji počeo s nama razgovarati. Onda 
je došao kondukter. 

Stao na vratima i sa silno svečanim licem po¬ 
zdravio gospodu, dugo je držao ruku na svojoj 
kapi. Pružila sam naše karte. On nas je začuđeno 
pogledao i počeo nešto govoriti, no naš prijazni 
gospodin se nasmiješi i mahne rukom. Nastavili 
smo razgovor. Prijazni gospodin se za sve zanimao. 
Bilo mu je žao što je moj otac bolestam 

Upravo je voz stigao na početak stričeve šume. 
Prepoznala sam je odmah, jer su tu dječaci podigli 
nekakvu piramidu. Rekla sam prijateljici. 

— Znadeš, mi ćemo se provesti sasvim uz luga- 
revu kućicu, odavle nije ni tako daleko do Zastave. 

Šteta što voz ne staje ovdje. 

Izašle smo na hodnik i gledale lijepu šumu. Uz 
prugu bilo je mnogo breza. Tanke srebrnaste grane 
nježno se sagibale kao da nas pozdravljaju.^ 

— Bilo bi divno da iznenadimo naše, više puta 
ide voz ovim krajem sasvim lagano, mogle bi izaći 

i poći odavle na Zastavu. 

Marica se odmah oduševila. Pobrzala u nas 
odjeljak, dohvatila kovčeg i već smo stajale na vra¬ 
tima. Marica digne kovčeg, zavitla njime, a on padne 
uz lugarevu kućicu. Voz je išao sasvim lagano. U 
to nas pograbi nečija ruka. Izašao naš prijazni go¬ 
spodin, voz pojuri, a mi bez kovčega. Gospodin 
nas grdio, no mi smo se toliko smijale, da je i on 
udario s nama u smijeh ... Opet smo sjedjele u na¬ 
šem odjeljku. .... oi 

_ O vi nestašne djevojčice, što će biti iz vas.. 

_ Učiteljice! — povikale smo obje. 

Sada se i »mrzovoljasti« udobrovoljio. Ispitiva¬ 
nju nije bilo kraja, a mi smo imale divnu priliku 
da iznesemo naše planove za budućnost. Mnogo su 
nam odobravali. 

Približavala se i naša stanica. Gospoda žalila što 
ne putujemo dalje i zabilježili naša imena. »Mrzo¬ 
voljasti« je tiho rekao »prijaznom« na francuskom 
jeziku: (mi smo potpuno razumjele!) »Originalne 
djevojčice!«. 

Voz je stao. Do izlaza u vozu pratili nas naši 
najnoviji znanci i pomagali nam dodavati naše sit¬ 
nice. Izrukovali se s nama i predali nam svoje po¬ 
sjetnice. 

Pred nama je zapanjen stajao stric Tomo. Po¬ 
zdravio se s našim znancima. Ovi nam željeli mno- 
go veselja, a mi njima sretan put. Voz je krenuo 
dalje. Jos smo domahivali, a onda će stric Tomo: 

. ~ A . mollm vas > kako ste vi prispjele u posebno 
odjeljenje prvoga razreda - i znadete li s kime ste 
se vozile? Sada smo istom pročitale posjetnice. 

Nijesmo ni znale da smo bile u tako otmjenu 

vi« i’- a v.^ OS manje su »Prijazni« i »mrzovoljasti« 
visoki činovnici u državnoj upravi. 

Stric Tomo se smijao: — »Dakle, to je gospo- 

kva “ anca? Dobro nam došla! A gdje vam je ka- 

Wne J 'S ~ Zbiljal Na kovf£ S POsJe za. 

osla je na red i ta pripovijest, 
nie hir. 0 ? 3ge m ° je gospođice, to vaše putova- 

- 0 pazite da »J« -a. 

Zanimao me susret Marice s dječacima. Ona se 
bolje snašla među njima nego ja, biće zato, što ima 
dva brata, pa su joj poznati ovakovi »heroji«. 

Vodili smo Maricu svuda naokolo. Ona se naro¬ 
čito zanimala za gospodarstvo, oduševile je tetine 
šarene kokice, a u stajama je milovala ugojene bi¬ 
jelke i rumenke. 

— Vidi se da će to biti prava domaćica — hva¬ 
lila je tetka. 

Kad smo ostajale same, sjele smo u malom vrti¬ 
ću iza doma. Tu ja imam svoje omiljelo mjestance. 
Mali stolić i klupica zaklonjeni visokim suncokre¬ 
tima. Odavle smo pisale Ljubici na more. Upravo 
iza klupice izrasla tri suncokreta posve nablizu. 

— To smo mi, tri prijateljice — rekla je Ma¬ 
rica. 

Vrijeme je silno naglo odmicalo. Da sam mogla, 
zaustavila bih kazaljke svih ura. Pa ipak bi sunce 
zašlo, pao bi mrak, i Marica bi morala otići. 

Zašto sve što je lijepo tako brzo prolazi? 

* 

Čeznem za domom. Tati nije ništa bolje. Svu 
istinu mi pisala Marica. Meni je ovdje prekrasno, 
ali kako da dulje ostanem kad me tata toliko želi, 
a mama toliko plače?! Danas sam se oprostila od 
moje rijeke i male brezove šumice. Njih ću poni¬ 
jeti u duši svojoj, njih i čitavu Zastavu i sve mi 
drage iz toga lijepoga doma. Mami ću donijeti 
mnogo, mnogo cvijeća, a tati ovaj moj dnevnik da 
ga nasmijem i razveselim. Mislim na njih kao da 
su to moja nadasve ljubljena djeca kojima treba 
pomoći, upravo moje pomoći. 

Ostaj mi zbogom, lijepa Zastavo, pozdravljam 
te, moj dragi mali dome! 

* 

Opet sam ovdje uz majku i oca. Pripovijedam 
im o lijepim danima koje sam sprovela kod tetke 
i strica. Mama se najviše raduje mojim obrazima 
koji su puni i suncem opaljeni. Tata se pridigao, 
ali vrlo je slab. Sjedim s njim na našoj maloj ve- 
randi i čitam mu novine. Često me šalje po moju 
bilježnicu, i onda mu ponovo i ponovo moram či¬ 
tati svoje zapiske. Tata me i dalje upućuje u tokar- 
stvo i rezbarenje, i veli da će mi to mnogo koristiti 
kad budem učiteljica. I onda sam se sjetila nečega 
što mi se čini izvanredno. Rekla sam tati da ću ga 
namjestiti u svojoj školi kao stručnoga učitelja On 
je prihvatio! 

Pomoćnik iz tatine radionice donio je obračune 
i rekao da poslovi slabo stoje. Malo je radnika 
Placa se neredovito. Narudžbe se ne mogu u pravo 
vrijeme svršiti. Tata je podbočio rukama glavu i 
uzdahnuo: »O, Bože, daj mi da budem što prije spo¬ 
soban za rad!« Svi smo šutjeli. 

Opet jedna moja ideja: odlučila sam pomagati 
u radionici! Kad sam to izrekla, tata je podigao 
g avu ! tako me gledao da sam ga morala polju- 
iti. Mama me toplo privila k sebi, a pomoćnik je 

tao. Pružila sam mu ruku i rekla: »Od danas vaš 
ponizni šegrt!« 

»A škola?« zabrinuto će mama. 

tiJ T ° m ^ ^ odmor -- - Poslije... matema- 
Ilke • • • Najljepši ručni rad!« 

I čitav dan bila sam zadovoljna. Činilo mi se kao 
da sam odagnala jedan teški oblak koji se nadvio 
nad naš mali dom. 

* 

Saopćila sam svoju odluku Marici. Ona je odu¬ 
ševljena. Veli da će i ona dolaziti u radionicu. Tata 
sad može biti bez brige. 

Mama nekako s nepovjerenjem sluša moje osno¬ 
ve. Ona je uvijek zabrinuta. 

* 

Dnevno polazim u radionicu. Naš pomoćnik se 
začudio, nije ni slutio da već toliko razumijem po¬ 
sao. Štoviše! Uvjerava me da neke stvari bolje izra¬ 
đujem i od njega. Za mene vrlo laskavo! Imamo i 
pravoga, maloga šegrta. On je još vrlo nespretan. 
Siromašan je. Ovdje se nalazi kod svojih rođaka. 
Roditelji mu žive bijedno u dalekom zagorskom 
seocu. Mnogo je djece, malo zemlje, pa je Tonček 
morao u grad. Pomoćnik me kori da ću dječaka 
razmaziti i da će kraj mene popustiti u radu — no 
ja ne mislim tako. 

* 

Bila je kod nas Tončekova mama, udovica. Ču 
dila sam se kako Tonček već ima staru mamu. Otac 
mi je rekao da ona nije stara po godinama, već 
izgleda tako, jer je jako siromašna. Dakle, jako 
siromašni ljudi prije ostare od ostalih? Zašto? Tata 
je rekao da rana starost dolazi od muke i glada. 
Tončekova mama ima petero djece, a kruha vrlo 
malo. Gledala sam oba lica: i mamino i seljankino. 
Opazila sam da i moja mama imade već mnogo na- 

Dora, samo su ti fini tank; 

mislim, vrlo lijepa. I dok sam ih fako^etUta rt?,’’ 

~o° m r sa,eti ’ misa ° ~ 

Bože, očuvaj nas toga! 


Sada je Tonček ugovorom vezan uz nas l*kn 
sam zadovoljna, jer je mali dobro dijete 5* 
sto je,spor 1 sanen, no to će oroči mJ • ’ 

više voli nego pomoćnika. ? ' lm da me 

U rujnu 19 .. 

Upisale smo se u I razred, u pedagoški odio, 
Olga, Marica i ja. Kako to divno zvuči: pedagoški- 
nje, buduće učiteljice! 

Bile smo već na prvoj misi, na »Veni sancte«. 

Tu smo susrele mnogo novih, nepoznatih djevo¬ 
jaka. Jedna nam se odmah sviđala, i odmah smo 
s njom započele razgovor. Zove se Branka. Dakle, 
to će biti učiteljica Branka! Možda će jedanput doći 
u kakvo zabitno selo, ili u blizinu vlastelinskoga 
dvora, pa će se udati za mladoga vlastelina. Možda 
za grofa. Tko zna, sve može biti! Onda će poslati 
kočiju pred nas na stanicu. Bićemo gosti grofice 
Branke! 

Kad sam to brže saopćila novoj drugarici, na¬ 
smijala se, da su joj zablistali čvrsti i bijeli zubi. 

Mnogo imade djevojaka iz pokrajine. Mnogo 
su tiše od nas. Čine mi se jako ozbiljne. Mi se tri 
dosta razlikujemo od drugih. Obučene smo jednako, 
kao i prije dok smo polazile građansku školu, a 
ovdje ima već pravih gospojica. Marica ima još po¬ 
sve kratku suknjicu i nosi polučarape. Pa ipak, sve 
smo — pedagoškinje! 

* 

Danas je bio prvi školski dan. Sve smo se našle 
u sobi s natpisom: Vb. Nas tri smo zauzele treću 
klupu i pozvale Branku da sjedne s nama. Ona je 

mila djevojka i nekako najviše pristaje uz nas. Ni 
ona još ne izgleda kao prava gospojica. U klupi je 
jako pazila kako sjedi da se ne uprlja ili ne pokvari 
nabore na suknji. Rekla je: »Mama mi je stroga, a 
i tata!« Pod odmorom smo izvadile svoje zalogaje. 
Imale smo svaka žemičku, a Branka žemičku sa šun¬ 
kom. Jako nam je zamirišalo, ali ju je Branka brzo 
spremila u torbu. »Zašto ne jedeš?« upitam je. Ona 
se sva zažari: »Neću, to ne izgleda lijepo da ja sama 
jedem šunku. Mi to nijesmo kupili. Tata mi je trgo¬ 
vac.« I Branka nije htjela ništa jesti... 

Upoznali smo profesora pedagogije i našu ra- 
zrednicu. Ona je ljubezna gospođa, ali je izdala 
nekoliko vrlo strogih zapovijedi. One, koje od prije 
polaze tu školu, uvjeravale nas da ovdje nije tako 
strogo kako nam se čini, neka se odveć ne prestra¬ 
šimo. Tada je došao profesor pedagogije. To je već 
stari gospodin, s crvenim obrazima. Čitavo vrijeme 
nas je dobrodušno promatrao kroz svoje naočari i 
smiješio nam se. Redom nas prozivao i svaku dobro 
i čvrsto pogledao. »Hm, hm... Dakle, to su naše 
buduće učiteljice!... Lijepo, lijepo, a znadete vi da 
ćete i u daleka, siromašna sela?!« 

»Ja ću u Primorje!« glasno i ozbiljno će Branka. 

»Tako, tako!... A molim vas, zašto?« 

»Da čuvam naš narod.« Marica se oduševila i 
ogrlila Branku. Sve smo se uskomešale. Gospodin 
reče ozbiljno. »Ja vjerujem da ćete vi to i učiniti!« 

Sve smo bile vrlo ponosne da smo si odabrale 
upravo tu drugaricu. 







Krajem rujna 

2 * 


U našoj radionici: sjedimo nas troje za stolom 
i svaki je zaposlen. Ja pripovijedam o školi, to jest 
o svemu onome što sam nova naučila. Naš po¬ 
moćnik je vrlo bistar mladić. Doznala sam da se 
sprema za veliku maturu. Veselim se tome. Dogo¬ 
vorili smo se da ćemo zajedno raditi i uz knjige. 
Već vježbamo gramatiku našega jezika. Mali Ton- 
ček pažljivo sluša što mi razgovaramo. Sve više 
volim toga zagorskoga dječačića i sretna sam, što 
mu je bolje nego mnogim njegovim drugovima. 
Kada bi ljudi znali kako mali naučnici mnogo trpe! 
I zašto su mnogi poslodavci tako tvrdi i okrutni? 
Pa i oni su bili takvi, mali siromašni dječaci! 

* 

U radionicu nam dolazi često i Olga. Ostaje 
dugo s nama i razgovaramo. Naš pomoćnik veli da 
je ona vrlo pametna gospojica i da će sigurno po¬ 
stati profesorica. Bila sam malko povrijeđena. A 
ja? Zar ne’bih i ja mogla to biti? Pomoćnik se na¬ 
smijao i rekao: »Vi, Darka, nikako! Vi ste slab 
račundžija i previše rado gledate u oblake.« Tako 
se, dakle, o meni misli!? 

Nijesam više govorila. Mali Tonček se stisnuo 
k meni i šanuo: »Nemojte se žalostiti, gospojice 
Darko, i ja ne znam dobro računati.« 

* 

U školi smo osnovale društvo koje smo prozvali 
»Mala pomoć«. Dugo smo smišljale ime našemu 
društvu i onda smo se složile za ovo. Mi, zbilja, 
možemo malo pomoći, pa je onda to ime najpri¬ 
kladnije. Htjele bi da barem o Božiću bude dobro 
onima koji zimi nemaju tople sobe, ni tople hrane. 
Poznajemo već nekoliko staraca i starica i oni su 
zabilježeni u našoj knjizi. Sada ćemo sabirati pri¬ 
pomoći među znancima. I u našem domu je sada 
teško. Mama mora strahovito štedjeti. Ipak znam 
da je mnogima i mnogima gore od nas. Njima treba 
pomoći. 

* 

Moje drugarice su vrlo dobre i jako zauzete za 
»našu stvar«. Imamo stalne sastanke. Donosimo ra¬ 
zličite sakupljene stvari za naše potrebne. Ali i još 
nešto: naš časopis! Olga i ja pokrenule smo list za 
naša »književna djela«. — To je pravo slavlje na 
svakom sastanku. Marica je pravi pjesnik, Branka 
crtač, Olga učenjak! Time mnogo zaslužimo i sve 
spremamo u blagajnu »Male pomoći«. Jako smo 
zaposlene. 

* 

Donijela sam časopis našemu pomoćniku. On je 
bio oduševljen i rekao da će nam sam nešto napi¬ 
sati. Otklonila sam. Lice njegovo se snuždilo, zavi- 
nuo je rukav i bez riječi radio dalje. Opazila sam 
ožiljak na ruci. »Od čega vam je to?« — »Kad sam 
bio još dječak, dugo sam jedanputa kosio. Umorio 
sam se i posjekao. Ja sam radnik od svoga djetinj¬ 
stva, imate pravo, kako bih ja pisao u vaš list!« 

Osjetila sam kako mi krv navire u lice, i mislim 
da sam sa suzama u očima rekla: »O, ne! Nemojte 
me krivo shvatiti. Nije toga radi. Mi smo, znate, 

posvema žensko društvo.« 

* 

Danas sam bila kod Olge. Sada više ne dolazim 
k njoj svaki dan, imam odviše dužnosti. No vrlo mi 
je teško, ako dulje nijesam kod nje. Tu je moj 
drugi dom. Volim njene sestre, umnu Maru i veselu 
Danicu, a divno se razumijem s Krešom. On je već 
na sveučilištu i svira u klavir... kao nitko drugi 
Dugo znam uz njega sjedjeti i slušati ga. Danas 
sam također bila pokraj njega i gledala u njegove 
bijele ruke kako vješto prebiru po tipkama. 

»Krešo, jesi li Ti već kosio? On je prestao svi¬ 
rati. Čini se da se razljutio, a onda se grohotom 
nasmijao. »No znaš, Darko, što Tebi sve ne pada 

na pamet« — i svirao je dalje. 

* 

Jedna tužna večer! Naš Tonček se danas vratio 
iz zanatske škole sav smućen. Kad je došao do me¬ 
ne, jako je zaplakao. »Tonček dragi, moj mali, što 
ti je?« Isprekidano, u grčevitu plaču, pripovijedao 
je kako su ga u -školi osumnjičili da je nekom dru¬ 
gu ukrao deset dinara. »Zašto se nijesi obratio 
gospodinu učitelju?« Tu je provalila sva bol. »Ni 
on mi nije vjerovao!« 

»Tonček, umiri se. Ja ti potpuno vjerujem! 
Sama ću otići u školu.« Tonček je prestao plakati, 
ali te večeri nije bilo više smiješka na njegovu mi¬ 
lom licu. 

* 


31 


Dobili smo krasnu narudžbu. Treba izraditi ve¬ 
liku škrinju iz nekoliko vrsta drveća. Imaćemo svi 
posla. Siromašni tata opet se razveselio. U mami¬ 
nim će rukama biti koji dinar više. Od svih se ipak 
najviše radovao naš pomoćnik. On voli stvari koje 
nijesu obične i svakidašnje. S osobitim zadovolj¬ 
stvom rješava teške zadatke. Sad će naša književna 
djela malo spavati. Ruke ćemo zaposliti drugim ra¬ 
dom. Želimo načiniti vrijedno ručno djelo. 

* 

Bila sam u Tončekovoj školi. Stvar se pročistila 
Dokazana je nevinost našega dječaka. Gospodin 
učitelj bio je vrlo prijazan s Tončekom. Ipak znam 
da će njegovo malo i nježno srce dugo toga radi 
bolovati. 

Mučno je i gorko biti ponižen. 

* 

U nedjelju smo bili na izletu. Cijelo naše žen¬ 
sko društvo, braća nekih drugarica, Krešo, naš po¬ 
moćnik Ivo i Tonček. Otišli smo u tatino rodno 
mjesto. Već u maloj željeznici bili smo bučni i ne¬ 
stašni. Svi smo zaboravili na školu, pa i meni je 
uspjelo da nijednom nijesam pomislila na sutrašnju 
računsku zadaću. Pomisao na nju sve bi mi pokva¬ 
rila. Pa ipak, morala sam paziti da nitko ne primi¬ 
jeti koju tajnu suzu u mojim očima. Sjećala sam se 
posljednjega Velikoga tjedna kada sam s ocem pro¬ 
lazila ovim istim putem. Bio je veseo, pun šale i 
riječi. Gotovo svaku kućicu uz prugu je poznavao. 
Najednom sam osjetila upravo kao udar u srce: 
ovuda neće otac prolaziti nikada više, nikada više! 

Gledala sam naše cijelo društvo. Olga i Marica 
dokazivale su nešto Ivi, a drugi svi su pjevali. Krešo 
je udarao u gitaru. Brat jedne drugarice se sagne 
do moga uha i šane: »Zašto ste poveli toga vašega 
pomoćnika?« Gledala sam ga začuđeno, a on na¬ 
stavi: »Ne spada u naše društvo!« Nešto u meni 
planu: »Ne spada!? ... A zašto da ne!?« Mladić na¬ 
čini kretnju kojom je oponašao Ivino držanje. 
Ustala sam i glasno rekla: »Onda ne spadam ni ja 
ovamo. J ja sam ne samo đak, već i radnik!« 

Pjesma je bila glasna i nitko nije čuo naše riječi. 
Samo Krešo je dignuo oči sa gitare, a ja mu pogle¬ 
dom pokažem na Ivu. Kasnije mi reče da je odmah 
shvatio što je bilo i zato se mnogo družio s po¬ 
moćnikom. Zapravo, obojica su umjetnici. Zar ne 
vele oni koji dolaze u našu radionu da su Ivine 

stvari prava — pjesma?! 

Kad smo izašli iz male željeznice, udarili smo 
ravno prema starom gradu. Put nas je vodio uz 
očevu rodnu kuću. Danas je ona, i vrt, i livada, i 
polja, u tuđim rukama. Ah, bolje je o tome ne mi¬ 
sliti. Krešo je tu stao i zasvirao očevu najmiliju 
pjesmu: »Prišla bo spomlad!« Marica se snuždila. Ja 
se gotovo nijesam mogla ni dići sa staroga panja 
na kojem je — kako mi je pričao o Velikom tjednu 

_sjedio moj otac kao mali, nestašni pastir. Svijet 

se stao sakupljati, i mi smo otišli dalje. Mislila sam 
na mamu — i snaga je opet ušla u mene. 

Kod staroga grada nastalo je pravo oduševlje¬ 
nje. Vidik bio je prekrasan. Stali smo puniti naše 
gladne želuce. Zalogaji su samo nestajali. Pokazalo 
se da naše žensko društvo ima izvrsnu volju za 

jelo, a muškarci? — Bili su ko pravi vukovi. Ton- 
ček je trčkarao tamo, ovamo. Smijao se mnogo. 
Bio je svima od pomoći. Zapazila sam da izbjegava 
mladića koji Ivu nije volio. Zar je mali čuo? — Svi 
smo hranili Tončeka. On se jadnik već otimao od 
tolike ljubavi. 

Kad smo se vraćali, zadnji bili smo Ivo, Tonček 
i ja. Krešina gitara veselo je pozdravljala taj dragi 
kraj, a uz nju se začu otegnuta i tugaljiva neka 
pjesma. Pogledam: u Ivinim ustima krasna mala 
sviralica: »Otkuda vam to?« — »Dok ste se vi od¬ 
marali, (Krešo i ja smo razgovarali) ja sam izradio 
tu sviralicu za vašega oca. To je drvo iz njegove 
zemlje!« Bila sam neizmjerno zahvalna Ivi za taj 
čin. »A pjesma?« »Pjesma je iz mojih brdina. Danas 
je nakon mnogo godina prviput sviram.« Požurili 
smo se. Zvala nas je Krešina gitara. 

Ljudi nas prijazno susretali i odzdravljali na na¬ 
še pozdrave. Svi smo bili okićeni zelenilom i cvi¬ 
jećem. Tonček je imao pune ruke. »To je sve za 
vašu mamu, gospojice Darko!« Kako je lijepo imati 
uza se ljude, koji misle i na one što ih najviše 
volimo. 

* 

U našoj radionici je nov život. Stol je pun na¬ 
crta i nad njima nekoliko glava jedna do druge. 
Ivo tumači, a mi svi zapanjeni gledamo u prekrasne 
oblike na papiru. Zbilja, naš pomoćnik nije samo 
radnik — on je i umjetnik! Odvijali smo nacrte ocu. 
Našli smo ga u naslonjaču uz prozor. U ruci mu le¬ 
žala svirala. Pažljivo je otac pregledavao nacrte, a 
onda reče: »Blagoslovljen onaj koji može učiniti 

3 

djelo da se na njemu i drugi okrijepe! Priredili ste 
mi veliku radost.« 

* 

Došla je Tončekova mama. Donijela je jesenskih 
plodova. Rasplakala se nad svojim Tončekom i ne¬ 
brojeno puta zahvaljivala tati i mami. U maminim 
očima bile su također suze, a na njezinu lijepom 
licu tuga. Ona će tiho: »Nikad ne možemo previše 
učiniti djetetu koje je otrgnuto od svoga doma.«' 

Tonček se raspitivao za braću, za susjede, a naj¬ 
više za svoju kravicu. »Kako joj je? — Nije li se 
premalo napasla? — Ne pusti li Mikić da je obadi 
grizu?« Sav se zažario od skrbi i davao majci sa¬ 
vjete za dom, braću i blago. Mislila sam kako bi 
bilo Tončeku kod drugoga obrtnika. Vidjela sam 
krutoga čovjeka, bijedan ležaj u kuhinji na podu, 
slabu hranu, udarce, grube riječi. Srce mi se stislo 
i ja sam privila k sebi tu dragu glavicu. Bila sam 

sretna, da je našla zaklon pod našim krovom. 

* 

Učinila sam nešto. — Zar je moguće? — Ja? Još 
sva treperim od straha, ali i od sreće. Pošla sam u 
školu. Bilo je toplo i vedro jesensko jutro. Malo 
sam sjela na šetalište i zagledala sam se u krošnje: 
bile su zlatno žute i crvenkaste. Ljudi i djeca pro¬ 
lazili su pokraj mene. I najednom nije bilo više 
djece. Prestrašeno sam se digla. Treba brzo, brzo 
u školu. Prvi sat dolazi stari, dobri profesor. Požu¬ 
rila sam se. Kad sam došla do ugla — okrenula sam 
protivno. Napustila sam gradske ulice. Sve dalje i 
dalje. A onda, na jednom proplanku, bacila sam 
knjige i sjela pod široko i visoko drvo. Između gra« 

nja modrilo se nebo, ptice su cvrkutale, potočić se 
nekud žurio. Sama u šumi! Ustala sam i pošla dalje, 
uz brdo, na široku bijelu cestu. Strašila iz vinogra¬ 
da širila su svoje crne, suhe ruke, a vrapci su ska¬ 
kali i valjali se u prahu. Psi su lajali, djeca se do¬ 
zivala, a svuda naokolo neizmjerno, predivno nebo 
i sunce. Bilo je upravo divno, a najdivnije da sam 
bila sama, potpuno sama! Da ni jesam imala teret 
na rukama, bilo bi još krasnije. Te tvrde knjige ti¬ 
skale me i nametale mi sve jače i jače misao na 
školu. Što se »tamo« događa, a mene nema?! 

Strašila iz vinograda bila su mi tako smiješna. 
Sada mi se činilo da tjeraju mene kao i vrapce. 
Zadnji sat je matematika, i onda dolazi on — 
strogi profesor, s naočarima što imaju zlatni okvir, 
a iza tih oštre male oči. Sve mi se smračilo. Bila 
sam gladna, tužna i jako nesretna. Što će reći otac, 
mama? Drugarice?! 

Odlučno sam okrenula ... Dugo sam hodala .. 
Škola je bila daleko. Umorna i vruća šuljala sam 
se hladnim školskim hodnikom. Na zaokretu, upra¬ 
vo preda mnom — profesor pedagogije. Začuđeno 
me gledao: »Zar vam nije bilo dobro? — Smetalo 
me vaše prazno mjesto. Nije bilo vašega pozornoga 
pogleda.« Ni riječ nijesam mogla progovoriti. Mi¬ 
slila sam, ako otvorim usta da će mi kroz njih 
iskočiti srce. Stari gospodin digao mi glavu, a suze 
ravno u njegovu ruku. »A — tu nešto nije u redu. 
— Brzo, Darka, istinu! Otkuda dolazite? 

»Iz — iz — šume!« »Iz šume! — Tko je bio 
s vama?« »Nitko«. »Dakle, sama? I bilo je lijepo?« 
Pogledala sam u profesora. Ispod sijedoga brka 

* 

smiješila se usta, a onda se opet skupila. »Zašto 
ste to učinili?« — »Ne znam. — Došlo mi je tako.« 
Opet se sijedi brk pomaknuo: »Zar vama više puta 
tako nešto dođe?« Prošao me već sav očaj i užas. 
»Da, više puta, sama se iznenadim, nešto je u meni 
i to onda — provali.« 

»Hm, hm« gladio je gospodin svoj brk »tako 
dakle!« Gospodin me poveo hodnikom do razreda. 
Vrata zatvorena, drugarice su bile u gimnastičkoj 
dvorani. »Ispričaću vas kod gospođe razrednice, po¬ 
đite u dvoranu.« Dobri, stari gospodin! No od za¬ 
dnjega sata ipak me nije spasio. Nijesam znala 
ponoviti zadatak. Kako se to dogodilo? Svaka 
brojka koju sam napisala dobila je crne, suhe ruke 
i tjerala me od ploče. — Glas profesora dolazio je 
kao iz velike daljine, u razredu bila je grobna ti¬ 
šina. Kao okamenjena gledala sam u naočari sa 
zlatnim okvirom. »Što vam je?« Odgovorila je moja 
glava, koja je udarila o ploču... I onda. — Osje¬ 
tila sam vodu na glavi, po rukama i po leđima. 
Ovako zalivena otvorila sam oči. Bio je konac 
užasnoga sata i konac moga izleta! 

U listopadu 19.. 

Prošlo je mnogo, mnogo dana i ja nijesam ništa 
upisivala u svoju bilježnicu. Ni za to nemam ve¬ 
selja, tata je jako bolestan. I mama je postala ne¬ 
kud malešna — ili sam ja tako izrasla? 

Tata leži tih, a lice mu je tako lijepo, kao ni¬ 
kada prije. Toliko je oslabio da ne može ni ustati. 
Tužnim smiješkom pokazuje na svoje blijede i pro¬ 
zirne ruke. Kad ostajemo začas sami, gleda me otac 
dugo, popravlja mi nabore na haljini i suze mu za- 
blistaju u umornim očima. Gledam u te drage oči, 
milujem blijede prste, smiješim se, a osjećam kako 
mi u srcu raste neka nova, nepoznata bol. Što će 
mi otac reći? Što misli? Ulazi mama, tatino lice se 
razvedri. Svi sakrivamo svoje boli, pričinjamo se 
radosni, a ja znam da je svemu kraj. Zna li i tata? 

Prolazim gradom, susrećem ljude, a oko mene 
stalno šaputanje: svemu je kraj. Onda se sakrivam 
u tamni kut crkve i plačem. 


Jučer nas posjetila Maca, kumče mojih roditelja. 
Dugo je već ni jesmo vidjeli, jer su njezini roditelji 
otselili iz našega grada, tamo kraj rijeke Mure. 
Maca je bila jako vesela djevojčica, no sad je sta¬ 
jala uz očevu postelju, tiha i tužna. Tata joj pru¬ 
žio obje ruke: »No, Macice, zar mi nećeš ništa pri¬ 
povijedati?!« Maca nas je sve pogledala svojim ži- 

vim crnim očima, a mama reče: »Da, dijete, tvojem 
kumu je bolje, samo pripovijedaj.« 

Miaca se malo namještala na stolcu, a onda 
poviče: »Da znadete što sam doživjela! Zbilja je bilo 
vrijedno ići u Budimpeštu.« 

»Pa kako si tamo došla?« nasmiješi se mama. 
»Pozvala me naša gospođa susjeda. Njeni rođaci 
imaju svoj posjed kraj Budimpešte. Pozvali je da 
dođe preko ljeta k njima. Mi smo u prijateljstvu 
s tom gospođom. Naročito se nas dvije volimo i 
slažemo: gospođa i ja. Ona me zove »prepelica« i 
ne prođe dan da »prepelica« ne uleti u njezin dom 
i kljucka fine kolačiće kojih je uvijek po tanjurima. 
Da. — Obećala mi gospođa da ću i ja poći s njome 
na ljetovanje. Kako sam se silno razveselila! 

Mama me svaki dan učila kako se moram vla¬ 
dati, jer su oni tamo »velika gospoda«. Sve sam 
slušala, ali u sebi mislila: stalo meni za gospodu! 
Glavno je da ću se voziti željeznicom, pa onda ko¬ 
lima. 

1 još nešto! Gospođa mi povjerljivo kazala da 
ima i malih konjića na kojima i djeca jašu, ali o 
tom sam pred mamom mudro šutila. Zamislite! — 
jahati! Pa to je vrhunac sreće — ah, bilo je božan¬ 
stveno! 

Na tatinu licu izlila laka rumen, grozio se 
prstom Maci, a ona se smijala i mahala rukama i 
nogama. »No onda«? upita tata. 

— Da, da. Ali eto jada! Gospođa je oboljela, 
a sve je već bilo spremno. Ona nikako nije mogla 
na put. Bila sam očajna. Ode moje divno ljetova¬ 
nje! Pa ipak! Dogodilo se drugačije. Jednoga jutra 

pošalje mi gospođa po svojoj djevojčici pismo. To 
su pisali gospođini rođaci i pozvali me da svakako 
dođem, a oni će pred mene u Budimpešti na stani¬ 
cu. Odredili su točno vrijeme, poslali mi sliku sta¬ 
nice i označili izlaz gdje će me čekati. Pisali su 
neka se točno držim uputa, jer je taj dan nekakva 
svečanost u gradu. Biće više svijeta, a stići će i 
neka društva iz pokrajine. Pisali su da će me na 
tom izlazu zvati imenom i prezimenom, a ja ću se 
njima onda javiti. 

— Mama isprva nije htjela ni čuti o tom da sa¬ 
ma putujem. U sretni čas smo doznali da je tu na 
odmoru neki željezničar koji putuje isti dan i koji 
će o meni voditi brigu. 

— Mama mi je dala na put slasnih kolačića i 
dobrih savjeta. Kolačiće sam brzo pojela, a mnoge 
savjete sasvim zaboravila. Ne — sve ipak nijesam. 

— Tata me povjerio dobroćudnom željezničaru. 
U početku sam čula u željeznici dosta naših riječi, 
kasnije — što dalje, to manje. 

— Kraj kojim sam putovala nije me oduševio. 
Ne volim toliku ravnicu. Koliko je ljepše naše Za¬ 
gorje! Dugo smo se vozili. Uistinu je bilo dobro da 
sam imala putnoga druga. Pripovijedao mi je o 
ljudima koji tu žive, o njihovu blagostanju. Tu 
nema glada, kao kod nas. 

— A zašto ima u Zagorju više kućica nego u 
toj bogatoj ravnici...? 

— Da, da. Pripovijedaću dalje. Stigli smo na 
golemu stanicu. Koliki svijet! Teško bi bilo meni 
bez dobroga željezničara. Odveo me na označeni 
izlaz. Tu se sabrala neka društva s barjacima. Netko 

je držao govor. (To su društva iz pokrajine, pa ih 
sada pozdravljaju, protumačio mi pratilac). Tek što 
je govornik završio, čula sam jaki, muški glas: 
»Maca Kralj«! — I upravo sam se htjela odazvati, 
kad zaori gromki »eljen«* iz stotinu grla. 

— Svijet se stišao, a govornik nastavi. Opet 
sam čula isti glas: »Maca Kralj« i opet sam htjela 
zaviknuti, ali sada još jače zaori: »eljen, eljen!« 

— »U vis obje ruke«, reče željezničar, i ja sam 
lebdjela u zraku s uzdignutim rukama. Oko mene 
sve »eljen«. U isti čas protura se do nas neki otmje¬ 
ni gospodin koji se jako smijao. »To si ti! Vidiš 
kako su te slavno dočekali u glavnom gradu Ma¬ 
đarske. Hajdemo na kola«. 

— Brzo smo nestali iz mnoštva. Obojica su mi 
razjasnili cijelu stvar. 

Svi smo se smijali, a Maca najviše. Njezin smi¬ 
jeh bio je sličan smijehu grlice, i tata je postao 
tako veseo da je mama presretna izljubila Macina 
lica i rekla: 

»Ti si, dijete, donijela radost u naš dom. Hvala 
ti.« 

Maca je ostala kod nas nekoliko dana. Dok je 
ona tu bila, nijesam ništa zapisivala. U našem domu 
orio se smijeh, i tata se uvijek jako veselio kad je 
»eljen Maca« bila uz njega. (Tako je tata sada na¬ 
zivao Mlacu). 

Sada je opet sve mirno i mnogo spominjemo 
dragu »prepelicu« koja je otprhnula na obalu 
Mure. 

* 


Eljen mađarski znači živio. 

* 

Dobili smo pismo iz Zastave. Sve četiri stranice 
bile su ispisane tetinim jasnim rukopisom. Poziva 
nas u berbu. Na koncu još dodaje neka dođe sva¬ 
kako i Marica, mala domaćica. Biće za nju svašta. 

To pismo živo me sjetilo prekrasnih dana na Za¬ 
stavi. Čeznem za brezovom šumicom i za proplan- 
cima nad našom rijekom. Zamišljam kako se jesen 
uvlači u šumu i kako bojadiše zelene listove žuto i 
crveno. Sva šuma će se pod njenom rukom lagano 
izmijeniti. Jesen je velika umjetnica u slikanju! 

Ovajput ćemo skrenuti dalje od Zastave, na bre¬ 
žuljak koga zovu »Veselica«. Na »Veselici« zaboravi 
čovjek sve jade, sve brige, zato »svi k nama«, po¬ 
ručuje stric. Kad sam pročitala pismo, rekao je tata: 
»Stric Tomo još ne zna da mene nikada više neće 
biti na njegovu čarobnom brežuljku«. 

Postali smo tihi i žalosni. Mama je gledala u 
tatu i smiješak se pokaže na njenim usnama. »Sje¬ 
tila sam se prve godine kad je stric dobio taj po¬ 
sjed. Znaš li što je rekao? Nigdje nije pogled na za¬ 
laz sunca tako krasan kao s naše Veselice. Neki se 
složili s njim, a neki se smijali i uvjeravali strica da 
je zalaz sunca sa svakoga brežuljka jednak. Bilo 
nas je dosta i sjedjeli smo ispred klijeti na du¬ 
gačkim klupama. Stol je bio pun mirisna pečenja, 
vanrednih kolača, grožđa i slatkoga mošta. Bilo je 
i tankih boca staroga vina. Društvo se razigralo, 
raspjevalo. Najednom sav se zapad zažario. Sunce 
je tonulo za daleke vrhunce gora. Gosti se malo 
stišali. Svi smo gledali prekrasan prizor. Stari jedan 
gospodin odložio je svoju lulicu, izvadio rubac, 

otro suzu i prošaptao: »Bože moj, još nikada ni je¬ 
sam vidio tako divan zalaz sunca«. Začas svi su za- 
muknuli, a onda zaori smijeh strica Tome: »Zar 
nijesam rekao da je najljepši zalaz sunca na Vese¬ 
lici!« 

Tata se srdačno smijao i ostao je vedar čitav 
dan. 

* 

Na berbu idemo: Marica, ja i Tonček. Molila 
sam tatu da i mali pođe s nama. Neka se dijete pro- 
skače brijegom i livadom. Neka osjeti slobodu i 
opet vidi selo. Kad sam rekla Tončeku da će s na¬ 
ma, sve mu se uha zacrvenila od sreće. 

* 

Ni jesmo bili na berbi. Tata je tako oslabio da 
se nijesam usudila otići. Što bi bilo da me traži, a 
ja bih bila daleko od njega? 

* 

U našem tihom domu bilo je opet nekoliko ve¬ 
selih časova. Pomoćnik, naš Ivo, pripovijedao je o 
svom rodnom kraju, o selu u planini, o svojoj ku¬ 
ćici, a najviše o majci. Živ dječak, često žestok i 
prkosan, bio je nježan i dobar svojoj majci. Majka 
je neizmjerno voljela svoje živo i darovito dijete. 
Puna straha iščekivala ga ispred kućice. Mali Ivo 
znao je daleko otići, verati se po golom kamenju 
svojih planina i onda se blistavih očiju, razderane 
košuljice i krvavih nogu vraćao u svoj dom. Ivo je 
već izdaleka ugledao svoju majku. Vidio njezino 
zabrinuto lice, i onda začas skočio pred nju, zario 

svoju zažarenu glavu u njezino krilo i smijao se on, 
smijala se i majka. 

Kasnije, kad smo ostali sami, rekla je mama: 
»Sve mi je miliji naš Ivan. Tko toliko voli svoju 
majku, dobar je čovjek«. 

Krajem listopada 19.. 

Nešto se zbilo što me strahovito uzbudilo. Stiš- 
ćem ruke, suze mi naviru na oči, no što da ovdje 
učinim? Da sam odrasla i da smijem nešto reći, za- 
viknula bih čitavom svijetu: »Dosta je, budite ljudi, 
imajte srca!« 

Upao u našu radionicu dječak. Krv mu curila iz 
nosa, jedno mu oko posve nabuhlo. Dječak je po¬ 
trčao u kut i vikao: »Ne dajte me, pomozite!« Bio 
je to naučnik našega susjeda bravara. Dječakovo 
tijelo trzalo se u teškom plaču. Naš Tonček reče 
ogorčeno: »Imbro dobiva više batina nego kruha.« 
Doznala sam svu istinu. Dječak spava u mračnom 
pretsoblju na podu, prvi se diže, loži vatru i dobiva 
oskudnu hranu. Obavlja sve teže kućne poslove. 
Slabo je obučen. Za najmanji propust dobiva ba¬ 
tine. Htjela sam odmah poći do okrutnoga bravara, 
no pomoćnik me zadržao: 

»Zar mislite da bi štogod pomogli dječaku? Či¬ 
tava ulica zna toga čovjeka. Bio je već i prijavljen. 
Ne pomaže ništa. A takvih bravara i takvih Imbra 
pun je svijet. U suzama i krvi pripravljaju se ta 
djeca za svoj budući kruh.« 

Obrisala sam bijedno lice Imbrino, kad dojuri 
k nama susjed bravar, sav crven i razjaren: 

»A tu si ti!« i pođe prema dječaku. 

Stala sam pred čovjeka, sklopila ruke, ali ni je¬ 
dnu riječ nijesam mogla izreći. Bravar me pogle¬ 
dao i onda govorio običnim glasom: 

»No, dobro, neću te više tući. Zahvali gospođici 
Darki. Da nije nje, znao bi ti!« 

»I nikad ga više nećete tući?« 

»Tako dugo ne, dok opet štogod ne skrivi.« 

Jadni Imbro, kako je teško ovakvom dječaku i 
može li znati da li je što skrivio! 

Bravar je otišao s Imbrom. Stajala sam i razmi¬ 
šljala što bi se moglo učiniti. Gledala sam u našega 
Tončeka. Osjetila sam beskrajnu samilost. Nikad ne 
smije to dijete osjetiti takav bol i takvo poniženje. 
Ja ću bdjeti nad njim, kad već ne mogu drugima 
pomoći. 

* 

Opet nijesam dulje otvarala svoju bilježnicu. 
Bilo je mnogo zadaća, posao u radionici, pa briga i 
tuga u domu. Više puta bi na glas zaplakala, no 
mamina bol me opominje da zadržim svoje suze. 
Miama je blijeda, tiha — nikad mi se nije učinila tako 
lijepa. Uveče kad rastvori svoje pletenice izgleda 
kao svetica i mučenica. Ruke su joj umorne i klo¬ 
nule, pa često želi da je počešljam. Kose su joj duge 
i mekane. Mislim da je mama nekada bila vrlo po¬ 
nosna na taj svoj ukras. Kad joj danas govorimo o 
tome, ona se samo malo nasmiješi. 

Najviše češlja mamu Marica. Nitko nije tome 
tako vješt kao ona. Mama se tada odmara i razgo¬ 
vara s Maricom kao sa svojom najboljom prijate¬ 
ljicom. Onda sjedim uz tatu i tako mi je lijepo pri 

duši. Zaboravljam na tatinu bolest i čini mi se da 

smo mala sretna porodica. 

* 

Opet jedan prekrasan dan! 

Pozvala me Olgina mama da pođem s njima na 
selo, na posjed njihova kuma. Tati je bilo bolje i ja 
sam se od svega srca odazvala tome pozivu. Vese¬ 
lila sam se što će ići i Olgina mama. Ona će nam 
cijelim putem pripovijedati zanimljivosti iz svoje 
mladosti. 

Na selu nas dočekali nada sve srdačno. Za go¬ 
stoljubivim stolom bilo je vrlo veselo. Iza objeda 
išli smo u šetnju prema vinogradima. Put nas vodio 
uz školu. Svratili smo. Tu nas je pozdravila domaća 
učiteljica, gospojica Vjera. Osobito se poradovala 
Olgi i meni, svojim budućim »kolegicama«. Pozvala 
nas u školu. Otvorila je ormar i pokazala radove 
svoje djece. Mile, prostodušne sličice, vidjelo se da 
su ih sama djeca izradila. Gospojica Vjera pripovi¬ 
jedala je doživljaje svoje djece. Tko tako govori o 
djeci, taj ih i voli. Sretna su djeca koja se okupljaju 
u toj sobi! 

Još tri godine i mi ćemo tako stajati u školskoj 
sobi i čekati svoju djecu. Srce mi udara jače kad 
mislim na budućnost! 

Zajedno s dragom gospojicom Vjerom pošli smo 
u vinograd. Tu nas je čekao dug stol pun odabranih 
zalogaja. Kao kod strica na Zastavi. Sjetila sam se 
Đalskijevih zagorskih veselica gdje su se stolovi 
savijali od pečenih purica i masnih gibanica. U ra¬ 
zgovoru i smijehu gotovo smo zaboravili maloga 
Zlatka, najmlađe dijete gostoljubive domaćice. 

Upravo kad smo bili kod pečenke, čuo se Zlatkov 
glasić: pika, pika! 

»Pogledaj, Darka«, reče Olgina majka, djetetu je 
nešto, valjda ga štogod bode«. 

Stanem ga pregledavati. On me odgurne i još 
jače poviče: pika, pika, pika! Uzverao se mali i go¬ 
tovo već leži preko stola, prstićem pokazuje na 
viljušku, a onda zaplače: pika, pika! 

Pogledam Zlatkov pribor. Nije imao viljuške. 
Svi smo se u sav glas smijali. Zlatkove smeđe oči 
gledale nas ozbiljno i začuđeno. Govorio nije ništa. 
Dobio je »piku«. »Pikao« pečenu puricu i s najve¬ 
ćim zadovoljstvom nosio u svoja ustašca. 

U sumraku smo pošli prema stanici. Bila sam 
najviše uz gospojicu Vjeru. Vrlo sam je zavoljela. 
I ja žeiim da budem takova učiteljica. Dobra, svima 
dobra, a najviše djeci. 

* 

Prošao je i moj rođendan. Dobila sam prekrasan 
dar: djela Turgenjeva i Nazora. Neizmjerno se ra¬ 
dujem i ne znam kako da izrečem svoju zahvalnost 
Marici, Olgi i našem pomoćniku. Oboje sam već 
dugo željela. To je dragocjeni prilog mojoj maloj 
knjižnici. Kad budem učiteljica na selu, znam da će 
mi Turgenjev i Nazor biti prekrasni drugovi. Od 
mame i tate dobila sam lijepu ružičastu haljinu. 
Takvu haljinu ni jesam nikada imala, tako lijepe boje 
nijesam još nikada vidjela. Samo nekada, prije ne¬ 
koliko godina imala je moja lutka takvu vrpcu u 
kosi. Na mojem stoliću je kita bijeloga cvijeća. 
Neizmjerno volim te klinčiće i ruže, među njima je 
i neki strani nepoznati cvijet, neobično miriše. 

— Taj cvijet je iz onoga kraja za kojim ti če- 
zneš i koji ćeš vidjeti kad postaneš učiteljica — 
rekla je mama. 

— Iz Dalmacije! 

Sretna sam! 

* 

Divni dani! Naše djelo je dovršeno. Umjetnički 
izrađena škrinja izložena je. Svijet se čudi i divi. 
Svi pitaju tko je izradio tu savršenu rukotvorinu, 
jer uz nju stoji samo natpis naše radionice. Po¬ 
moćnik nije dao svoje ime. Rekao je da je to rad 
zajednice. 

Tata se silno raduje tom uspjehu i proriče Ivi 
veliku budućnost. 

U kuću je ušao i lijep novac. Sirota mama malo 
će ispuniti svoju pustu smočnicu. Tih dana nije joj 
lice tako jako svetačko. Što više, ona se i našali kad 
nosi ocu kakav fini zalogaj. I moj želudac je zado¬ 
voljniji, a ja ne trebam govoriti: »Hvala, mama, ne 
mogu više!« Koliko puta bih još tako rado jela! 
Da sam više uzela, ne bi mami dosta ostalo. 

Mama, ljubljena mama! Na selu ću te hraniti sa¬ 
mim pilićima! 

Već drugi dan dobili smo dvije narudžbe za sli¬ 
čne stvari. Svi smo sretni. 


Mloja škola! Bilo bi u njoj lijepo da nema mate¬ 
matike. Mnogo sam mislila o tome kako bi se đa¬ 
cima pomoglo. Najbolje bi bilo da ne moraju učiti 
onaj predmet koji im je suviše težak. Zar je potreb¬ 
no da se sve zna? 

I još nešto. Tako sam se radovala da ću doznati 
kako treba uzgajati djecu, a učimo o mozgu i živci¬ 
ma. Valjda se mora tako početi u predmetu koji se 
zove pedagogija, no to je sve tako zapleteno i teško 
kao i matematika. 

No zato je divna Odisejada!* Tu je sve tako je¬ 
dnostavno, a u isto vrijeme čudesno. 

* 

Olga i Marica su izvrsni matematičari, i one na¬ 
stoje da zavolim taj predmet. To je potpuno nemo¬ 
guće. Kako da zavolim brojeve? Što će mi? Za po¬ 
sljednju zadaću obratila sam se na Krešu. (Bilo me 
stid da molim našega pomoćnika). On je potanko 
sve tumačio. Kad je svršio, upitam ga: 

— Voliš li ti Odiseju? 

Krešo me pogledao preneraženo. 

Onda je tako žestoko udario knjigom o stol da 
sam se sva stresla. 

— Razumiješ li ti što sam ja tebi sada govorio? 

— Ne, upravo ništa. 

Krešo se sada nasmijao, otvorio knjigu i pre¬ 
krasno mi čitao najljepša mjesta iz Odiseje. 


* Velika pjesma (epos) u grčkoj književnosti. 


4 

U prosincu 19.. 

Teško mi je. Danas sam sjeđjela uz prozor i 
učila. Počeo je padati snijeg. Pahuljica za pahulji¬ 
com. Sav vrt se izmijenio. Gledala sam kako pahu¬ 
ljice sjedaju po granama, kao male vesele ptičice. 
Bilo je tako bijelo i tako veselo. Najednom čujem 
mamin glas: 

»Darka, ti opet ljenčariš!« 

Pogledam mamu. Na licu joj smiješak, ali u gla¬ 
su prijekor. Mama je otišla k tati. Meni se činilo da 
uz svaku pahuljicu čujem: opet, pa onda: ljenčariš. 
Znam, prečesto zaboravim na knjigu pred sobom, 
mislim na drugo, zar je to lijenost? 

Mama ima pravo. Pa ipak! Tako bih rado da bar 
jedan dan nestane svih školskih knjiga i da trčim 
među mekanim i veselim pahuljicama! 

* 

Adventsko je vrijeme. Pred mamom na stolu je 
hrpa šarenih papirića. Ona izrađuje stvari za bo¬ 
žično drvce. Mala srca, zvijezdice, košarice, papu¬ 
čice, svašta mama znade. Pomažem joj. Iza večere 
dolazi i naš pomoćnik. I on izrađuje nakit. Njegovi 
prsti stvaraju prava mala čuda. Tata sjedi u krevetu 
i sve ove dane je vedar i veseo. Rado pripovijeda o 
svom djetinjstvu. Bio je živ i nestašan dječak. Po¬ 
znalo ga svako drvo. Razderao je mnoštvo platnenih 
hlačica i dobio još više batina. Volilo ga čitavo selo. 

Njegova pjesma najdalje se čula, a sviralica najljepše 
svirala. 

Tada pripovijeda mama. Ona je uzrasla u velikoj 
i strogoj kući. Za stolom su djeca smjela govoriti 
samo onda kad bi ih otac štogod zapitao. Kad su 
djeca dorasla do škole, prestala je svaka igra. Samo 
se čitalo. Otac je čitao Sveto pismo, majka je šila, 
a starije djevojčice joj pomagale. Prije spavanja svi 
su zajedno na glas molili večernju molitvu. Zatim su 
poljubili oca i majku u ruku i bez riječi otišli u ve¬ 
liku sobu gdje su sva djeca zajedno spavala. Kad su 
bili u posteljama, došla je njihova majka, poljubila 
ih u čelo, prekrstila i pokrila. Djeca su molila majku 
neka ostane s njima, ali otac nije dopuštao. No kad- 
ikad ipak je otac popustio majčinoj molbi. Tada je 
došla majka, sjela na krevet moje mame (ona je bila 
najmlađa i ljubimica u kući) i čitala djeci priče. Dje¬ 
vojčice bi uvijek slušale tužnu pripovijest o Geno- 
vevi, a dječaci o Robinzonu. Genoveva bilo je ime i 
jednoj maminoj sestri. 

Tata se smiješio i rekao mami: 

— I upravo smo se nas dvoje sastali, ja, divlji 
dječak, ti, sveta djevojčica! 

Gledala sam u mamu. Njoj uistinu pristaje nje¬ 
no ime: Marija. Tako je dobra, mila i lijepa. Sirota 
mala Marija! Ona se nije smjela smijati kao njena 
Darka. Meni se tako sažali moja mama i osjećam 
kako je neizmjerno ljubim. 

Još malo i eto Božića! Možda je čudno, no ja 
bih voljela da je već prošao taj dan. Kome je na 
Božić lijepo? Onome tko ima toplu sobu, dobru 
hranu i dobre ljude oko sebe. Mislim na djecu u 

* 

susjednoj kući: žive u podrumskom stanu, majka 
im je bolesna, a otac tumara ulicama i traži zaradu. 
Zašto je nekome tako teško, tako strahovito teško? 

Naše društvo sabralo je hrane, odjeće, novaca, 
no to je tek za jednu, dvije porodice — a tko će 
drugima pomoći? 

Naš Tonček ide za Božić u svoje Zagorje. 1 on 
je siromašan, ali Božić na selu je sasvim drugačiji 
od onoga u gradu. Tamo gotovo svi jednako žive. 
Nitko nije u podrumu." U badnjoj noći će sva mla- 
đarija i svi koji mogu hodati poći na ponoćku. Pa- 
liće praskalice, nositi fenjere. Selom će oriti pucnja¬ 
va iz mužara. Biće živo i veselo. 

A kod nas? Kako će biti u našem domu? Mama 
veli da je Božić u srcu čovjeka i da je to ljepši što 
je čovjek Bogu bliži. 

Kad bi svi tako mislili!... 

* 

Danas sam bila u pohodima kod drugarice Erne. 
Kod njih je veoma otmjeno. Ona ima sama za sebe 
sobu. Sve je ružičasto: i pokućstvo i prevlake i za¬ 
stori i sagovi. Prekrasna soba. Nikad nijesam nešto 
takvo vidjela. Našla sam Ernu svu zaplakanu. Bila 
je neizrecivo vesela kad sam došla. Grlila me i 
cjelivala. 

— Sad neću više plakati, jer nijesam sama. 

— Zar nije tvoja mama kod kuće? 

— Nije nikada. Uvijek je na sjednicama i čajan¬ 
kama, a tata je u banki cijeli dan. Da nema naše 
Jagice, pobjegla bi iz te kuće. 

— A tko je Jagica? 

— Naša djevojka. Zlatna je. 

Erna me vukla kroz sobe. Vikala je u sav glas: 
»Jagica, Jagica, evo gospođice Darke. Molim vas 
načinite nam finu kavicu.« 

Jagica je mila djevojka. Došla je k njima prije 
dvije godine iz Zagorja, iz blizine Tončekova 
kraja. 

»Jagice, znate li gdje ćemo južinati? Kod vas, 
slobodno? I vi ćete s nama.« 

Jagica se smijala i povela nas u svoju sobicu. 

Kako je ju Erne sve ružičasto, tako je ovdje sve 
bijelo. Bila bih sretna, da imam takvu sobicu kad 
budem učiteljica. 

Jagica me prijazno gledala i rekla: 

»Nije svim djevojkama koje služe tako kao me¬ 
ni. Da znate kako neke žive! No meni je krasno. To 
zahvaljujem gospođici Erni. Ona za mene sve od¬ 
ređuje«. 

»Znaš, Darka, moja mama je tako zaposlena u 
svojim društvima da je meni prepustila brigu za 
Jagicu. Moram reći da je mama vrlo dobra, ali ima- 
de malo vremena za dom. A daje nam sve što je 
zamolimo. 

Jagica je u svojoj sobi prostrla sto, i mi smo 
veselo sprovele to poslijepodne. 

Osobito sam zapamtila ove Ernine riječi: 

»Kad budem gospođa kao što je sada moja ma¬ 
ma, ja ću se brinuti da svim djevojkama bude tako 
kao što je danas našoj Jagici. To sam čvrsto odlu¬ 
čila i to ću provesti.« 

Pripovijedala sam mami i tati o tom posjetu. 
Mama me pitala: 

— Zar bi ti jako željela svoju sobu? 

— Ne, mama, onda bih bila sama. Meni je ljepše 
da sam kraj tebe i da prije spavanja razgovaramo. 
A kada budem učiteljica, onda bih htjela lijepu 
svoju sobicu. 

Mama me nježno pogladila i rekla: 

— Dade li Bog, i to ćemo doživjeti! 

* 

— Mala pomoć — je razdijelila svoje božićne 
darove. Nešto je dobio Blažun Andraš, stari pro¬ 
sjak koji već godinama k nama dolazi. Drugi, veći 
dio darova i novca dobila je Eva P., sirota udovica 
s troje djece. Najmlađe dijete još je u povoju. Ima 
malu, malu glavicu i crne očice, kao dva zrna boro¬ 
vice. Ustašca mu nalikuju otvoru male bočice, a 
ručice! Bože moj, kako je slatko takovo djetešce! 

Nosile smo okićeno božićno drvce, toplu odje¬ 
ću, povrća, voća i slatkiša. Bilo nas je šest. Put je 
bio dalek, baraka u polju, iza željezničke prjuge. 

Gazile smo blato i snijeg, i — ogladnjele. 

— Da pojedemo vijenac smokava? — padne je¬ 
dan prijedlog. Bila je to velika napast — i pojele 
smo smokve spremljene za naše štićenike. 

Tješile smo jedna drugu: pa ima još dosta dru¬ 
gih stvari! 

— Ali možda bi i njima bile smokve tako fine 
kao nama! 

Pekla nas savjest. No prekasno. Smokve su le¬ 
žale u našem želucu. 

Kad smo otvorili vrata barake, postelja je bila 
tako blizu da smo gotovo pale na nju. Osim postelje 
bio je samo stol, dva stolca i mala željezna peć. 

Najviše se zaprepastila i ražalostila Erna. Ona nije 
ni riječi progovorila. 

Udovica je plakala, a djeca se veselila. Dječak je 
odmah zagrizao u jabuku. Majka mu dala nešto od 
novca koji smo donijeli i poslala ga po drva. 

— Žuri se, sinko, dok ne padne noć. 

Bilo nam je čudno oko srca kad smo se vraćale 
kući. Žalostile smo se i radovale. Bile smo vesele, 
što će naše sirotice imati na Božić drva i hrane, a 
žalostile se, što smo ih našle u takvoj bijedi. I mi 
smo gotovo sve siromašne djevojčice, ali kod nas 
je drugačije. Naše siromaštvo je čisto i uredno. 
Prazan kut ispunjen je cvijećem. Tu je sve golo, 
prljavo i neuredno. Dugo smo o tome razgovarale. 
Erna je predložila da se udovici uredi baraka. To 
će ona izvesti, a mi joj moramo pomoći. 

— Naš tavan je pun svega i svačesa. Sutra ćemo 
nešto izvući i ponijeti njima. Kad bude imala lijepe 
i čiste stvari, onda će biti i bolji red — rekla je 
Erna. 

Sjetila sam se svoje majke. Ona siromahu nikada 
ne daje poderane ili zamazane stvari. 

Mama veli: — Siromasi su kao i djeca. Za njih 
je dobro ono što je najbolje. 

Na povratku u grad sreo nas jedan umjetnik 
koga je naša grupa dobro poznavala. 

— Oho, što vi ovdje radite, male gospojice? 

Erna mu ispripovijedala na dušak. 

— O — rekao je umjetnik, vi ste uistinu ne¬ 
obične djevojčice. 

U živu razgovoru pošle smo dalje i okružile 
uvaženoga pratioca. 

Božić je prošao. Svi dani protekli su radosnije 
jnego sam očekivala. Tati je bilo mnogo bolje. Na 
Badnjak je došla i Marica sa svojim ocem, i naš 
pomoćnik. Bilo nam je lijepo. Mama je priredila 
skromnu badnju večeru, a Maričin tata nas iznena¬ 
dio finom ribom. Pomoćnik Ivo darovao je košaru 
južnoga voća i prekrasnih crvenih jabuka. Stavila 
sam ih ispod bora, sa obiju strana jaslica. Mami i 
nije pravi Božić, ako nema crvenih jabuka. 

Jednu mama uzela »ponijela tati i rekla: 

— Prije dvadeset godina, uoči Božića, dobila 
sam od tebe crvenu jabuku, sjećaš li se? 

Oboje, i tata i mama, držali su ruke na crvenoj 
jabuci. 

Mama se pričinila tako mlada, kao nikada do 
sada. Tata je bio kao da i nije bolestan. 

Maričin otac pripovijedao je o proslavi Božića 
u našem Primorju odakle je i on rodom. To je bilo 
vrlo zanimljivo. Onda je pričala mama, i naš po¬ 
moćnik. Voljela bih jedan Božić sprovesti u nje¬ 
govim snježnim planinama. 

Pitala sam Ivu bi li se to moglo izvesti. 

On je odgovorio: 

— I ja sam već o tome mislio. Za koju godinu 
proveli bismo tamo sve božićne dane — ako to 
bude vaša želja! 

To će jamačno biti najljepši Božić! 

U visokim planinama, punima snijega! 

U siječnju 19.. 

Olga i ja bile smo u kazalištu. Gledale smo — 
Smrt majke Jugovića. — Nikad neću zaboraviti tu 
večer. Plakala sam nad nesrećom Kosovke djevojke 
i upravo sam ćutjela bol u srcu radi nesretne Anđe¬ 
li je. A majka! Uzvišena, hrabra i prekrasna. Tako 
ljubi prava slavenska mati. Bilo je takovih potresnih 
časova kakove još nijesam doživjela u kazalištu. 
Zar se može savršenije prikazati tu veliku majku? 
Zar bi itko mogao nadomjestiti našu slavnu umjet¬ 
nicu* u toj ulozi? 

Drugi dan smo Olga i ja glumile neke dijelove 
iz te tragedije. Naše kazalište bilo je bez gledalaca. 
Obukle smo dugačke haljine, pokrile glave kopre¬ 
nama i govorile sve što smo upamtile. Zaboravile 
smo na sve oko sebe. Nijesmo čule kad je ušao Kre- 
šo. Ja sam upravo govorila posljednje majčine ri¬ 
ječi upravljene ruci Damjanovoj. Najednom se tiho 
oglasi klavir. Krešo je svirao posmrtnu pjesmu i taj 
čas bio je svečan i tužan. Onda je Olga stala go¬ 
voriti pjesmu Kosovke djevojke, a brat je pratio 
na klaviru. Kad se svršilo, rekao je Krešo: 

— Bilo je to lijepo. Osjetili smo čistu umjet¬ 
nost. Ima ljudi koji žive samo za to osjećanje! — 
Govorili smo o našoj najvećoj umjetnici. Olgino i 




Marija Ružička-Strozzi. 

moje udivljenje bilo je silno. Stvorile smo odluku 
da joj pođemo u pohode. 

Sutra idemo! Vrlo smo uzbuđene. 

* 

Danas smo u školi pričale o kazalištu. O našoj 
odluci nijesmo govorile. Prirodno, upućena je samo 
Marica. Ona se također divi velikoj umjetnici, ali 
ne ide u pohode. Taj razgovor naveo nas na jednu 
sjajnu misao. Osnovaćemo grčko kazalište. Izvešće- 
mo sve drame koje su u našoj knjizi. Prva će biti 
Antigona. 

Moje prijateljice bile su tako oduševljene da su 
i pod satom o tome šaptale. Dobile su više ukora. 
Mene nije profesor opomenuo. Ja nijesam ni riječi 
progovorila. No to je i posve shvatljivo: bio je sat 
matematike. Onda zanijeme moja usta. 

* 

Večer je. Kroz pritvorena vrata čuje se tatino 
disanje. Mama također spava. Preda mnom su 
knjige. Moram još prevesti jedno dugo francusko 
štivo. Inače volim taj posao, ali danas ne otva¬ 
ram knjigu. Sva sam u tome što sam doživjela. 
Bilo je to jučer. Sastale smo se na uglu naših gor¬ 
njogradskih ulica. Prebrojile smo svoju imovinu. 
Ostale smo malo potištene. Sav novac bio je tek za 
tri karanfila. A kako bi bez cvijeća u pohode? 

Spustile smo se niz brijeg i ušle u trgovinu cvi¬ 
jeća. Odabrale smo tri krupna, ružičasta cvijeta. 
Molile smo što više zelenila da kita bude veća i 
ljepša. Kazale smo da idemo u pohode našoj prvoj 
umjetnici. 

— Zar? — čudila se trgovkinja, — no onda ću 
vam, zbilja, lijepo složiti. 

Postale smo hrabrije. Veselo smo pošle. Žurile 
se da brzo stignemo do znamenite kuće. Uz stepe¬ 
nice išle smo lagano. Pred vratima nas ostavilo sve 
junaštvo. Onda — Olgin prst pritisnu zvonce i — 
svršeno. 

Lice koje se pokazalo iza rešetkastoga prozora 
bilo je začuđeno i mrzovoljasto. Kad nas je ta oso¬ 
ba saslušala, postala je vrlo prijazna i otvorila nam 
vrata. 

Stajale smo u salonu. Po zidovima same slike. 
Bezbroj fotografija, uvelih vijenaca, različitih na¬ 
rodnih vrpca. Zid se nije gotovo ni vidio. 

I začas pojavi se pred nama slavna naša umjet¬ 
nica. Teško smo govorile od uzbuđenosti. Predale 
smo joj cvijeće. Zahvalio nam poznat dubok i kra¬ 
san glas. Pomilovala nas meka ruka. 

Umjetnica nas povela do divana, sjela na sre¬ 
dinu, a nas smjestila uz sebe. Pitala nas za školu, 
zanimala se o našim osnovama za budućnost. 

— Dakle, buduće učiteljice? Kako mi je to drago! 
Vaše zvanje i moje vrlo su slični. Mi odgajamo 
ljude. Što više umjetnosti nosimo u sebi, to ćemo 
više dati svojoj okolini. I glumac i učitelj moraju 
biti umjetnici. 

Dosta dugo ostale smo u razgovoru. 

Onda se digla umjetnica i donijela nam svoje 
slike. 

Potpisala ih velikim i jasnim slovima. 

Vodila nas salonom i tumačila nam slike. Bila 
je s nama vrlo nježna i srdačno se od nas oprostila. 
Pri odlasku je rekla: 

— Da, skoro sam zaboravila, odmah ću vam 
nešto donijeti. 

Umjetnica se brzo vratila. 

— Izvolite ulaznice za sutrašnju matineju. Valjda 
znate, daje se u počast biskupa Dobrile — i ja ću 
govoriti. 

Ostale smo same. U ruci nam fotografije i ula¬ 
znice. Bile smo presretne. Vraćale smo se ponosno 
kući. 

Doma smo neprestano govorile o našem doživ¬ 
ljaju. 

* 

U školi nas drugarice ispitivale o svim potanko¬ 
stima. Mnoge nam zaviđale na poznanstvu s velikom 
umjetnicom. Donijele smo u školu slike i ulaznice. 

* 

Drugi dan, već u 10 i po sati prije podne sje- 
djele smo u Glazbenom zavodu. U — drugom redu. 
Još nikoga nije bilo. Sjedala uz nas bila su dugo 
prazna. Kad se već dvorana napunila, sjedao je svi¬ 
jet i do nas. Sve same otmjene i ugledne osobe. 
Upravo nitko od naših poznatih. Tamo, u zadnjim 
redovima, otkrile smo znance. Jesu li nas i oni za¬ 
pazili? Šteta, ako ni jesu. Tako krasna sjedala! Kad 
je sve bilo puno, pojavila se ona — velika umjet¬ 
nica. Začas je nastao muk, a onda provali dug i živ 
pljesak. Nasmijana, stala je upravo pred nas i du¬ 
boko se naklonila. 

Nijesmo ni oka s nje skinule. Bila je u divnoj 
zelenoj haljini, priljubljenoj uz tijelo. U duboku 
izrezu haljine isticala se tri krupna, ružičasta karan¬ 
fila, naš jučerašnji poklon! 

Mi smo tako ponosne! 

* 

Stol mi je pun knjiga i bilježnica. Treba učiti i 
učiti. I to bi išlo da nije u glavi drugih misli! Kako 
su okrutni ti školski propisi! 

Vani je snijeg, bijel, dubok, prekrasan. Svaka 
grančica je njime posuta, sunce bliješti na snježnu 
plaštu. Daleka gora tako je čarobna da ne mogu 
pogled ni začas svrnuti na knjigu. 

Zašto nijesmo slobodni u ovakav dan? 

Zašto nas ne povedu na one sniježne brežuljke? 

Da trčimo, da se grudamo, da zapjevamo, da se 
naužijemo zimskoga sunca. 








U veljači 19.. 


Nedjelja je. Poslije podne. Žalosna sam. Gotovo 
se stidim priznati — i — plakala sam. Uhvatila sam 
malo vremena i sjela pred svoj ormarić. On je pun 
dragih uspomena. Najviše knjiga i slika. Vrlo ci¬ 
jenim svoje knjige. Osobito one koje su mi poklo¬ 
nili ljudi koje volim. 

Naišla sam i na modru kutiju. Razriješila sam 
svilenu vrpcu koja je bila već posve blijeda. Srce mi 
je jače zakucalo. Izvadila sam čipkastu haljinicu. 
Onu koju je nosila moja draga lutka onaj dan kad 
je prvi put bila u mojim rukama. Koliko je ta lutka 
značila za mene! 

Njoj sam pripovijedala sve priče što sam ih 
znala, pjevala joj sve pjesmice. Ona je kraj mene 
sjedjela dok sam pisala zadaće. Ona je slušala sve 
što sam lijepo našla u svojim čitankama. Kako rado 
sam joj čitala! 

Moja Ljera imala je plavu svilenastu kosu i mo¬ 
dre oči koje su se sklapale. Bila je visoka i vitka. Na 
licu bio joj nadasve mio smiješak. Nikada se nije- 
sam od nje rastajala. Jedino kad sam bila u školi, 
ostajala je Ljera u kući s majkom. Mama je bila 
uvijek dobra mojoj Ljeri. Za svu onu nježnost još 
joj i danas hvalim. Kad se dragoj lutki slomila 
ruka, još više sam je voljela. 

Na svršetku četvrtoga razreda osnovne škole 
došla je k nama u posjete tetka iz Austrije. Čudila 
se kad me našla s lutkom. 

— Darka je već prevelika, — govorila je tetka, 
— što će joj lutka? Igre sada prestaju. Neka radi 
ručni rad. 

Od toga vremena sakrivala sam lutku pred tu¬ 
đim pogledom. Nijesam joj više toliko pričala ni 
pjevala. Bojala sam se tetke. Više nijesam nosila 
Ljeru njoj na oči. Tetka mi je kupila ručni rad i 
čitav snop šarenih svilenih niti. Tome sam se upra¬ 
vo toliko radovala kao danas satu matematike! 

Sjedjela sam između mame i tetke s iglom u 
ruci i svaki čas sam zaboravila bosti. Sve moje 
misli bile su kod Ljere. 

Tetka se ljutila: 

— Ti si, Darka, prava lijenština. O, da si moja, 
drugačije bi to išlo. 

I onda je dugo i uzbuđeno majci tumačila kako 
za mene treba posve drugi uzgoj. Govorila je nje¬ 
mačkim jezikom. Ni mama ni ona nijesu znale da 
ja gotovo sve razumijem. Mama je nije prekidala, 
ali je ipak odgovorila: 

— Sva djeca ne mogu biti jednaka. Darka naj¬ 
više voli knjigu. Ne smijemo biti s njom prestrogi, 
Ona je vrlo osjetljiva. 

Drugo nijesam razumjela što je to mama o 
meni rekla, što je to — osjetljiva? 

Razgovarale su i o — Ljeri. 

Tetka je prva počela: 

— Ipak je Darka zapustila lutku. Već sam drugi 
mjesec ovdje, i nikad je nema u rukama. 

— Mama je tiho upitala: 

— Misliš đa je zaboravila svoju Ljeru? 

— Da, ona i sama uviđa đa je prevelika za tu 
djetinju igru, — odgovorila je tetka. 

Jednoga dana povela me tetka u šetnju, u park. 
Nijesam rado išla. Ni pohod u slastičarnicu nije me 
udobrovoljio. 

Tetka me ispitivala o budućoj mojoj školi. 

Onda je rekla: 

— No, vidiš, Darka, čeka te velik posao. Uče¬ 
nje, ručni rad, njemački satovi i ti se više nećeš 
igrati. Najbolje da Ljeru pokloniš kuminoj Dušanki. 

Bol, koji sam onda oćutjela, ne može se zabo¬ 
raviti. 

Ni danas, nakon pet godina. 

Uvijek sam mislila da će Ljera za sav život 
ostati uz mene. Kad odrastem, kad budem majka, 
onda će Ljera biti za moju djevojčicu, pravu, 
rođenu. 

Majka me spremala teti na selo. Ponijela sam i 
knjiga. O lutki se nijesam usudila govoriti. Pred 
polazak na stanicu prihvatila sam Ljeru. Mama se 
smiješila i rekla: 

— Darka, mislim da pođeš bez lutke. — Ipak si 
prevelika! 

Opet sam oćutjela onaj isti bol kao nedavno u 
razgovoru s tetkom. Bilo mi je žao da i mama tako 
govori. 

* 

Na selu bilo je vrlo lijepo. U velikom dvorištu je 
Šarko natjeravao kokoši, macani se sunčali, krave 
se napajale, konji su rzali i poskakivali. Iza dvorišta 

bio je velik vrt pun povrća i cvijeća, a dalje voćnjak. 
Od susjednoga vrta dijelio nas dosta široki i duboki 
potok. Tu se odvijao moj život. Voda je bila hladna 
i bistra, puna čudesa koja još nijesam poznavala. 
Kad je stric vidio koliko sam zavoljela to mjesto, 
načinio mi mali stolić i klupicu. Sada sam crtala, 
čitala, pisala mami i prijateljici. O podne, kad je već 
postalo vruće, kupala sam se u ovom potoku i trčala 
s drugaricama po voćnjaku i livadi. Kad sam se vra¬ 
tila kući, svi su kazali da sam veća i jača. 

* 

Pošla sam do svoga ormarića da vidim Ljeru. 
Kutija prazna. U njoj samo čipkasta haljinica. Pitala 
sam mamu za svoju lutku. 

— Ti se u zadnje vrijeme nijesi više s njom igra¬ 
la. Ni pitala nijesi za nju ni u jednom pismu. Tetka 
ju je odnijela Dušanki. 

Opet onaj bol u srcu! Onda je oko mene sve po¬ 
tamnilo. 

Kad sam otvorila oči, vidjela sam nada mnom 
mamino zabrinuto lice. Mama me milovala i šaptala 
najljepše riječi: 

— O, da sam znala da toliko voliš Ljeru! I ja 
sam mislila da si već prevelika! 

Tješila sam mamu. Rekla sam joj da i ja držim 
da sam prevelika za igru s lutkom, ali sam je htjela 
sačuvati za svoju djevojčicu, pravu i rođenu. 

I danas žalim za svojom lutkom. Nikada je neću 
prežaliti. Ni onda kad budem trideset godina, pa 
četrdeset. Ni onda kad budem baka. Darovala bih je 
svojoj prvoj unučici. 


5 

U radionici je živo i veselo. Posla je sve više. 
Tati se može sada kupiti kakav skuplji lijek da ga 
krijepi. Mama svaki dan blagosilje našega pomoć¬ 
nika. 

— Volim ga kao da mi je rođeni sin, a poštu¬ 
jem kao svoga oca, — govori mama. 

Ivo je uistinu neobičan mladić. Mnogo radi, 
mnogo uči. Polazi večernja predavanja. Uvijek ima 
za sve nas vremena. Uvijek je veseo. 

Pred nekoliko dana došao je u radionicu neki 
krupan, visok čovjek. Kad sam ja ušla, nešto je živo 
mahao rukama, a onda naglo prestao govorom. 

Pomoćnik se smijao i nijekao glavom. 

Jak čovjek se oprostio i s vrati ju po vikao: 

— Promislite dobro, mladi čovječe! 

Vidjela sam kako je Ivo stavio prst na usta i 
strogo pogledao Tončeka. 

Nijesam ništa ispitivala. Bilo mi je tjeskobno. 
Prihvatila sam posao koji mi je pomoćnik priredio. 
Prsti su mi bili tvrdi. Radila sam loše. 

Nijesmo razgovarali. Odložila sam posao. 

— Što je, gospojice Darko? Odlažete posao, a 
danas mora biti svršeno! 

Mislim da sam ga gledala nepomično. Mučila 
sam se da progovorim. Nekako sam protisnuta: 

— Nijesam radoznala, ali naslućujem da nešto 
nije dobro. Ovaj me čovjek smutio. 

Pomoćnik je odgovorio: 

— To je vlasnik naše prve tokarske tvornice, 
govorili smo službeno. 

Uzela sam opet posao u ruke i opet bez uspjeha. 
Najednom mi sinu: Ponudio je Ivi namještenje u 
svojoj tvornici! Te misli sam naglo izrekla na glas. 

— Da, pogodili ste. 

— A vi? — jedva sam to izgovorila. 

Pomoćnik je ustao i došao do moga stola. 

— Ostajem ovdje tako dugo dok me trebaju 
vaši roditelji i vi, bilo to i do kraja moga života. 

Pružila sam mu ruke, ali riječima nijesam mogla 
zahvaliti. 

* 

Danas ću biti čitav dan vesela, osjećam to. Ra¬ 
dila sam brzo i dobro. 

Ivo je živo govorio o jučerašnjem predavanju. 

Kad sam ostavljala radionicu, rekao mi po¬ 
moćnik. 

— Ne govorite o tome vašim roditeljima. Oni 
bi mi zahvaljivali, a to je krivo. Njima bih ja mo¬ 
rao zahvaliti. 

Zašto bi Ivo imao njima zahvaliti? 

Ipak, čuvaću tajnu, jer je tako želio. 

* 

Tati je vrlo zlo. Ne govori, ne jede. Oči su mu 
upale. Mama sjedi kraj njegove postelje kao voštani 
kip. Tko dolazi k nama, govori tiho i hoda na pr¬ 
stima. Najviše je uz tatu Marica. Ona je neizmjerno 
dobra. Uz roditelje od svih ljudi nju najviše volim. 
Znam da je tati drago kad je vidi uz svoj krevet. 
Marica mu ravna jastuke i briše znoj sa čela. Dola¬ 
zim do tate, sagibam se da mu što kažem. Ne mogu 
izgovoriti ni riječi. Htjela bih da mu još mnogo 
toga velim. Zar ne odlazi od nas? 

* 

U ožujku 19 .. 

Snijega je posve nestalo. Voćke su procvjetale. 
Opet je onako kao zimi kad je bio vrt pun snijega. 
Rane šljive se bijele. Breskvica je tako fina, nježna 
i ružičasta. Meni se čini kao da se stalno smiješi. 
Silno volim to stabalce. I tata ga voli. Pripovijedala 
sam mu kako je mila naša breskvica. 

— Nikada je više neću vidjeti! — rekao je tata; 
Pošla sam u vrt. Ponijela sam škare. 

Prihvatila sam lijepu grančicu. Mislila sam: 

— Oprosti, znam da ti zadajem bol. Nikada to 
ne bih učinila, ali to je za tatu. Za tatu koji odlazi 
od nas... Dugo sam plakala kraj male breskvice. 
Kad sam ušla u sobu, tata je ležao zatvorenih očiju. 
Ruke je imao na prsima. Među tanke blijede prste 
položila sam grančicu. 

Otvorio je oči. Primaknuo je cvijeće svojim usti¬ 
ma i nasmiješio se. 

* 

U školi su opazili moju tugu. Tako su mi svi do¬ 
bri. 1 profesor matematike. Tih dana me ništa ne pi¬ 
ta. Vrlo sam mu zahvalna. Drugarice mi donose cvi¬ 
jeća i pozdravljaju tatu. Sve zadatke iz matematike 
izradi mi Olga. Ona je vrlo draga. Više me ne kori 

radi lijenosti. ? 

* 

Mislim na tatu, no gotovo više još na mamu. 

Skamenjena je od bola. Zabrinuta sam radi 
njena voštana lica. Potpuno je izgubljena. Kako da 
joj pomognem?! 

* 

Svake večeri dolazi Ivo. Sjedi uz krevet. Otac ne 
govori, ali zna dugo gledati u pomoćnika. Onda mu 
Ivo gladi ruku i govori: 

— Budite bez brige. Sve će biti kako želite. 

Otac se kod tih riječi uvijek nasmiješi. 

U radionici je nešto manje posla. To je zato, jer 
dolazi lijepo i toplo vrijeme. Ljudi već ne mare za 
ukrašavanje svojih stanova. No za jesen imamo ve¬ 
ćih naručaba. Škrinja, stolova, ormarića. Bilo bi do¬ 
bro da tada imamo još jednoga radnika. Samo vješt 
radnik treba i dobru plaću. 

Otac zove više puta Tončeka. Naš dragi dječak 
stoji žalosno i bojažljivo. Silno voli i poštuje svoga 
»gospodara«. Njegova je majka rekla da je to naj¬ 
bolji gospodar od svih u našem gradu. Te riječi 
Tonček ne zaboravlja. 

* 

Kako smo sretni! Tati je mnogo bolje. Namje¬ 
stili smo stolac uz prozor. Tata gleda u vrt i govori: 

— Vidi se da je Uskrs blizu! 

* 

Svaki dan čitam tati. Uzimam svoje vlastite knji¬ 
ge. Odabrala sam za tatu »Lovčeve zapiske«*. To 
mu se vanredno sviđa. 


* Knjiga od ruskog pisca 1. Turgenjeva. 








Rekla sam tati da bih samo čitala i čitala. 

1 tako razgovaram s tatom čitav sat. 

No zašto je mamino lice još uvijek tako voštano? 

* 

Te noći umro je tata. 

U lipnju 19 .. 

Koliko vremena je prošlo otkad nijesam otva¬ 
rala ovu svoju bilježnicu? 

Dugo, vrlo je tome dugo. 

Mama je još uvijek bolesna. Njene drage, lijepe 
oči skoro su ugasle. Nije htjela više živjeti. Na ko¬ 
ljenima sam je molila neka me ne ostavi. I mama je 
ostala. Liječnik kaže da će se sada brzo oporaviti. 

Prozor je širom otvoren. Vani je topla ijetna 
noć. Naš vrtić pun je cvijeća i mirisa. Mama mirno 
spava. Draga, ljubljena moja mama! 

U toj velikoj tuzi gotovo sam zaboravila opisati 
jedan važan i nadasve radostan događaj. Tome se i 
mama veseli. Ona se uvijek raduje kad drugoga 
stigne sreća. 

Taj drugi je naš pomoćnik. 

Položio je — maturu. I to s vrlo dobrim uspje¬ 
hom. Svi profesori mu čestitali. 

Kudgod dođem, govore o pametnom, izobraže- 
nom i poštenom mladom čovjeku. Silno sam pono¬ 
sna da je to on, naš Ivo. Upravo naša radionica ima 
majstora, obrtnika s maturom! Tonček gleda svoga 
mladoga gospodara kao oltar u crkvi. 

* 

Tatin grob je pun cvijeća. Sjedim često na klu¬ 
pici i tu plačem. Kod kuće moram paziti da mama 
ne opazi ni jednu suzu. Dragi tata, zašto si nas tako 
rano ostavio?! Da znaš kako je pusto bez tebe! 

* 

Školu ne polazim od očeve smrti. Nijesam mo¬ 
gla radi mame. Ona me trebala. Ona je postala moje 
dijete za koje sam se morala brinuti. Najprije je to 
bila zla djevojčica koja nije htjela jesti i koja je 
uvijek plakala. Onda sam je vruće, vruće molila da 
bude opet dobra kao nekada, jer je meni jako teško 
i žalosno u tom domu. Moja djevojčica je poslušala. 
Sada jede, ne plače toliko i zanima se što radim. 

Rastužila se što sam izostala iz škole. Želi da se 
vratim među drugarice. Rekla sam svojoj djevojčici 

da će nastaviti nauku kad ona posve ozdravi. 

* 

Naš pomoćnik mi pokazao poslovne knjige. Vrlo 
su veliki izdaci za dragoga oca, a sada i za mamu. 
Treba mnogo raditi. Potrebne su mu dvije pouzdane 
ruke. 

* 

Mislim o onome što mi je rekao naš pomoćnik. 
On vodi brigu o nama. Troškovi su veliki. Trebamo 

za mamu novaca. Kako ćemo živjeti? 

* 

Moja najveća želja ne može se ispuniti. 

Ne mogu postati — učiteljica. 

Danas sam se isplakala na tatinu grobu. Kad 
je pokopan, nijesam još znala da je s njime otišao i 
moj najljepši san. 

Krajem lipnja 19.. 

Važna je odluka stvorena. 

Odlazim u radionicu. Postaću obrtnica. Nijesam 
više žalosna. Zar to neće biti krasno. Svojim ću ru¬ 
kama privređivati za mamu i sebe. I to odmah. Još 
ovih dana. Ono, što me zanima i čemu se radujem, 
mogu i dalje učiti. Biće mi otsad učitelj naš mladi 
— gospodar. — U rukotvorinama i u nauci. Sve 
ćemo učiti, samo nikad više — matematiku. 

* 

Mama još ništa ne zna o mojoj odluci. Hoće li 
se radovati ili rastužiti? 

Moram imati što prije novaca da mamu pove- 
dem na put, na more! ' 

Draga mama, moja ljubljena djevojčice! 

Što će reći u školi? Profesori? Drugarice? 

Žao mi je za drugaricama. Znam da će sada do¬ 
laziti u našu radionicu. 

Govorila sam s Ivom. Bio je jako presenećen, 
malo i tužan, a onda silno veseo. 

— Mi ćemo zajednički raditi, Darka! Načini- 
ćemo najljepše rukotvorine. Podići naš obrt do 
umjetnosti. 

Želite me za svoga učitelja? Hvalim vam za 
vjeru koju imate u mene. 

Tonček nije bio oduševljen. 

Zamišljao me kao učiteljicu u svome lijepom, 
zagorskom selu. Mala Janica, njegova sekica, bila bi 
moja učenica. Susjedova Katica također. Nikako to 
nije išlo u njegovu malu glavicu. 

* 

Sada zna za moju odluku i mama. Plakala je. 

— Ti si upravo kao tvoj otac. Hrabra si. Ne 
tražiš mnogo za sebe. Neka te taj korak dovede do 
sreće, moja jedinice. 

* 

Zamišljam budući život. Neću ostati samo u ra¬ 
dionici. Brinuću se za sve Tončeke našega grada. 
Neću zapustiti ni jednoga koji je morao ostaviti 
svoj sirotni, ali topli dom. Sabraću sve koji u stra¬ 
danju žive među tuđim svijetom. 

Na pomoć će mi biti Ivo i njegovi drugovi, pa 
moje drugarice. 

Spremićemo sebe i njih za vrijedan rad. 

Čvrsto povezani ljubavlju i radom, poći ćemo 
zajedno u nov život. 










